Aliecer Urrutia - Wikipedia, entziklopedia askea.\nPlacetas , 1974ko irailaren 22a (45 urte)\nAliecer Urrutia Delgado (Placetas, Villa Clara, 1974ko irailaren 22a) kubatar atleta ohia da, jauzi hirukoitzean espezializatua. 1993ko Panamerikar Jokoetan gailendu zen lehen aldiz, urrezko domina eskuratuz. Ondoren, min hartu eta bere ahalmenez behetik aritu zen denboraldi batez, harik eta 1996an munduko onenen artean sailkatzea lortu zuen arte ostera, 17,70 metroko marka onenarekin. Hala ere, ez zuen Atlantako Olinpiar Jokoetarako sailkatzerik lortu. Hurrengo urtean pista estaliko munduko errekorra hautsi zuen, 17,83 metroko jauzia eginda. Astebete geroago, pista estaliko munduko txapelketan, berriro min hartu zen, eta bigarren gelditu zen, bere herrikide Joel Garcíaren atzetik. Urte horretan bertan, atletismoko munduko txapelketan, Atenasen, brontzezko domina lortu zuen, 17,64 metroko jauziarekin.\nOrriaren azken aldaketa: 28 urtarrila 2019, 15:38.


Espainiako kontserba-fabrikek krisialdia izan dezakete, merkatuak galdu eta sektorea sakabanatu egin delako | Consumer\nEspainiako kontserba-fabrikek krisialdia izan dezakete, merkatuak galdu eta sektorea sakabanatu egin delako\nPatronaleko lehendakariak adierazi duenez, "arazoak ez dira larriak, baina orain jokatzen ez badugu, deitoratu egin dezakegu".\nKezkak landare-kontserbaren sektorera itzuli dira, joan den mendeko azken urteetan izan zuen boilur-aldiaren ondorengo lehen agortze-zantzuak agertu baitziren. José García Gómez Murtziako, Alacanteko eta Albaceteko Kontserba-fabriken Elkarteko lehendakariak larritasuna kendu dio egoerari, baina onartu du sektoreak ez duela gehiagorako ematen.\n“Une onean gaude, baina sektore heldua gara, eta goia jo du —dio García Gómezek—, eta, kontserbaren mundu-merkatua dagoen bezala, gure posizioak bakarrik finka ditzakegu”. “Hauxe da une garrantzitsua —gaineratu du—, edo orain neurriak hartzen ditugu, oraindik indartsu gaude, edo etorkizunean damu gaitezke”.\nPosizio horiek mundu osoan dira nagusi oraindik, baina mehatxupean daude herrialde berriak sartu direlako eta gero eta gehiago kontzentratzen direlako hornitzaile, nekazari eta banatzaileen artean. Horrek areagotu egiten du kontserba-fabriken ahultasuna, sakabanatu egin baitira.\nFinantza-arazoak enpresa batzuetan azaleratzen hasi dira, instalazioak modernizatzeko azken urteetan egin diren inbertsioen ondorioz eta sektoreko produktu nagusietako bi diren mandarina- eta mertxika-kanpaina txar batzuekin batera.\nMandarinaren kanpainak, 1998an, 60 milioi euro baino gehiago ekarri zituen, Murtziako kontserbak mundu mailako hegemoniari eutsi zion, eta 2000. urtean 44 milioi eurora jaitsi zen, eta azken kanpainan %25 jaistea espero da, Txina munduko merkatuan sartu delako, Munduko Merkataritza Erakundeak ematen dion lehentasunezko tratuak lagunduta.\nMelokotoiaren kasuan, Greziako kontserba-fabriken prezio baxuek kendu diote Murtziari Alemaniako merkatu garrantzitsuaren zati bat.\nKontserba-fabriken Elkarteko presidentea kexu da: “biltegizain eta banatzaileen bankari bihurtu gara, bi hilabetetan saltzen duguna hamar hilabetetan egiten dugulako, eta bitartean biltegiratzea gure kontu dago”.\nkontserbagileak krisi mercados-eu


OLENTZEROREN KALEJIRA AURTEN GOIZEZ! | Astixa\nHasiera » Albisteak » OLENTZEROREN KALEJIRA AURTEN GOIZEZ!\nOLENTZEROREN KALEJIRA AURTEN GOIZEZ!\nBadatorrela Olentzero!! Urtero bezela, Abenduaren 24an etxez-etxe opariak banatzen hasi baino lehen, Olentzerok Eibarko kaleak zeharkatuko ditu. Aurten kalejira goizez izango da; haur, gazte, guraso, familia…guztion zain egongo da Olentzero 11:30etan Urkizun! Berarekin batera abestuz eta kaleak alaituz Untzagaraino joango gara eta ondoren, udaletxean, berarengana hurbil nahi diren neska-mutikoen zain izango duzue!!


Emakumeenganako indarkeriaren kontrako aldarriak entzungo dira gaur Getxon - Getxo - 2020-11-25 - Hiruka.eus\nEmakumeenganako indarkeriaren kontrako aldarriak entzungo dira gaur Getxon\nErredakzioa 2020-11-25 09:18\nGaur, azaroaren 25ean, Emakumeenganako Indarkeriaren Kontrako Eguna dela eta, askotariko mobilizazio feministak egingo dituzte eskualdean. Tartean, Getxon, Itzubaltzeta/Romokoek 19:00etan jarri dute hitzordua, Xake plazan; Algortan, aldiz, 19:30ean elkartuko dira, Telletxe plazan.\nIker Rincon Moreno 2020 aza 24 Getxo\nBeldurrak gaindituz, salaketa jartzea erabakitzen du Nagore. Horixe da Aldatzen Laguntzen konpainiak sortutako Birritan bortxatua antzezlanaren has...\nErredakzioa 2020 aza 23 Gorliz\nAzaroaren 25ean, Emakumeen Kontrako Indarkeriaren Aurkako Eguna dela eta, askotariko ekimenak egingo dituzte Gorlizen. Udalak, Gorlizko Emakumeak e...


Erditzearen eragite artifizialerako gida berriak Erresuma Batuan – Guraso.eus\nErditzearen eragite artifizialerako gida berriak Erresuma Batuan\n2021-11-27\tguraso\tIruzkinik ez\nArgitaratu berri dira Erresuma Batuko NICE gida berri eta erreferenteak (NICE gidak Ingalaterrako eta Galesko NHSn patologiak eta baldintza espezifikoak dituzten pertsonen tratamenduari eta arretari buruzko gomendioak dira).\nArreta berezia jartzen dute erditu behar duten emakumeei dituzten aukerei buruzko informazio egokia ematean eta aukera libre informatua ahalbidetzean.\nGogorarazi dute garrantzitsua dela emakumeei jakinaraztea erditzearen eragite artifiziala, erditze-aukerei eta amaren esperientziari eragiten dien esku-hartze mediko bat dela, honako hauek barne hartzen dituena:\nBaginako ukimen gehiago.\nJaiolekua hospitalera mugatzen da, oxitozina, monitorizazio jarraitua eta epidurala erabiltzeko aukerak egongo direlako.\nErditzean bainuontzia erabiltzeko mugak egon daitezke, baina ez da erabateko kontraindikazioa.\nErditze instrumentatua izateko arrisku handiagoa eta uzkiko esfinterra erasaten (desgarratzeko) arrisku handiagoa.\nErabiltzen diren farmakoek umetokiaren hiperestimulazioa eta fetuaren sufrimendua eragin dezakete.\nErditzea mingarriagoa da.\nOspitaleratzea luzeagoa izan daiteke.\nGarrantzitsua da emakumearekin hitz egitea:\nZergatik eskaintzen dugun indukzio edo erditzean eragite artifiziala.\nProzedura non, nola eta noiz egingo den.\nMina maneiatzeko eskuragarri dauden baliabide farmakologikoak aurkeztea.\nIndukzioari uko eginez gero dauden Alternatibak aurkeztea.\nEsku-hartzearen arriskuak eta onurak.\nIndukzioak huts egiteko aukera.\nGarrantzitsua da gainera:\nEmakumeari nahikoa denbora ematea senideekin dituen aukerei buruz hitz egiteko.\nEmakumea animatzea beste iturri batzuetako informazioa irakurtzera.\nZiurtatzea emakumeak dituen zalantza guztiak galdetzen dituela.\nEmakumeak indukzioa onartu, atzeratu, gelditu edo baztertu dezakeela onartzea. Garrantzitsua da bere erabakiak une oro errespetatzea.\nInformazio gehiago: https://www.nice.org.uk/guidance/ng207\nInformazioaren iturria: Hemen\nGarrantzitsua da erditzean ditugun eskubideak zeintzuk diren jakitea. Sabeletik Mundura webgunean bilduta dugu erditzearen inguruko informazioa baita erditzean ditugun eskubideak zerrendatuta ere.\nErditzean dauden profesionalak identifikatu daitezen eskatzeko eskubidea dugu: izena, titulazioa eta espezialitatea eskatuz.\nInformaziorako eskubidea dugu gure osasunarekin zerikusia duten gai guztietan. Esku hartze eta prozesu bakoitza ezagutu aurrez eta argi azaldu behar zaizkigu.\nErabakitzeko eskubidea dugu: gure osasun edo gorputzari eragiten dion edozein esku hartzeri baimena eman behar diogu (baimen informatua), eta edozein unetan baimen hori atzera bota dezakegu. Edozein esku hartze ukatzeko eskubidea dugu.\nEskuragarri dauden aukera kliniko desberdinen artean erabakitzeko eskubidea dugu, eta gure erabakiak errespetatua izan behar du.\nGure intimitate eta duintasun fisiko zein morala errespetatuak izateko eskubidea dugu. Ginekologia edo emagin egoilarrak egoteko, idatzizko baimena eman behar dugu eskubidedun pertsonatzat eta besteen mesederako ez erabiltzea babesturik gera daitezen.\nProtokolo medikuak onartu edo ez erabakitzeko eskubidea dugu, baita bestelako tratamenduak hautatzekoa ere. Protokoloak ez dira derrigorrez bete beharreko gidak.\nErditze plana izateko eskubidea dugu.\nIturria: El Parto Es Nuestro.\nHemen irakur dezakezu Osakidetzak erabiltzaile eta pazienteen eskubideen duen atala.\nIruzkinik ez "Erditzearen eragite artifizialerako gida berriak Erresuma Batuan"


Osasun emozionala: nola egin aurre gure emozioei? - Osasun Gaztea Nafarroa\n“Agian ezin dugu aukeratu nola sentitzen garen, zer desiratzen dugun, baina gure esku dago aukeratzea zer egin sentimendu eta desira horiekin”.\nJeffey Weeks, historialaria eta soziologoa\nBizitzan zehar aldaketak izanen ditugu gorputzean, gure ingurunean eta harreman pertsonal, sozial eta familiartekoetan, eta, haien ondorioz, doitu eta moldatu beharra ekarriko diguten egoerak biziko ditugu.\nEmozioek aldatzen laguntzen digute: bizitzaren gorabeherei aurre egitera bulkatzen gaituzten “energia” dira.\nBerriki eginiko ikerketek ohartarazten digute gure burmuina jaiotzatik ditugun emozio unibertsal batzuen konbinazioaren emaitza dela: poza, tristura, amorrua/haserrea, nazka, beldurra, etab. Lehian aritzen dira denak.\nEmozioak aktibatu edo desaktibatu egiten dira bulkada, erabaki eta emozioak bideratzeko, konponbide bila.\nGure ongizatea mekanismo ezberdin aunitzen elkarreraginaren baitan dago. Ez gara ez poza, ez tristura, ez halako une jakin batean sentitzen dugun emozioetako bakar bat ere: emozioen arteko borroka eta elkarlan guztien emaitza gara, gure esperientzia, pentsamendu eta pertzepzio guztien emaitza.\nEmozio guztiek zerbaitetarako balio digute, gertatzen ari zaiguna hobeki ulertzen laguntzen digute, eta modu eraginkorrago batean jarduten. Ongi kudeatuz gero, denak dira onuragarriak.\nErronka ez da emoziorik ez sentitzea, emozio horiek ezagutzea eta maneiatu ahal izatea baizik. Emozioak guk maneiatzea, haiek gu maneiatu beharrean.\nOngizate emozionala. Nafarroako Osasun Publikoaren eta Lan Osasunaren Institutua\nOsasun emozionala. Osakidetza\nNola ikasi emozioak kudeatzen\nNola hobetu gure ongizate emozionala\nEmozioak. Osasun emozionala. Osakidetza\nOsasuna, ondoeza eta nahasmendua. Osasun emozionala. Osakidetza\nHUNTZA- Buruz behera


Elenak “Zure laguna” izeneko aldizkariak dakartzan aholkuak -maitasunari, edertasunari eta osasunari buruzkoak- aintzakotzat hartzen ditu. Aldizkaria buru-belarri irakurtzeagatik oso berandu oheratzen da. Goiz altxatzea izugarri kostatzen zaio. Lagunek gaixorik dagoela uste dute, hain betzulo handiak baititu. Eta arrazoia dute. Elenak lo gutxi egiten du. Beraren adineko neskato batek hamar ordu inguru lo egin behar du, loaldiak gorputzari atsedena eman diezaion.\nIpuina ikusi ondoren, solas egin galderen gainean: Zer ordutan oheratzen zarete eta zein ordutan altxatu? Zergatik? Nahikoa iruditzen al zaizue, edo gutxiegi edo gehiegi deritzozue? Norekin lo egiten duzue? Zein da logelaren tenperatura? Zein da altxatzean entzuten duzuen lehenengo soinua? Zer da lokartzean entzuten duzuena? Maiz amets egiten al duzue? Zer amets egiten duzue?


Azkue Fundazioa Aurkezpena 2009 azaroa\nWorkFlow1 by shipyuva 701 views\nTugas kkpi by DewiD 420 views\nAccidental Planning Vs Path Finding by ROCG Americas LLC 252 views\nBÁN CĂN HỘ CAO CẤP MẶT TIỀN ĐƯỜNG X... by Công ty CP Địa Ốc... 374 views\nKolorki. ;))) by Nadi_ne 160 views\nTiti presentacion by 5mentarios 305 views\nPresentación. Descripción proyectos\n1. Bizkaitarrentzat, gazte eta nerabeentzat bereziki, eta mundu osoko euskaldun guztientzat, AZKUE fundazioak produktu digital erakargarriak eta erabilgarriak eskaintzen ditu euskara modu berritzailean sustatzen duelako teknologia berriak erabiltzen dituelako,eta lan-sare zabala duelako inguruan elkarlanean www.azkuefundazioa.org\n2. AZKUE fundazioa jaio da euskararen erabilera modu ezberdin eta berritzailean sustatzeko. Berrikuntzaren bidetik joko duen proiektu bat da eta horretarako, teknologia berriak erabili eta landuko ditu. Irekia, partehartzailea eta bizia izango da AZKUE fundazioa, era librean berdin partekatzeko creative commons filosofia jarraitu eta bultzatuko duena. Hainbat egitasmo sustatuko ditu Fundazioak, alde batetik dagoeneko sarean jada dauden ekimenak bultzatuz eta bestetik, aplikazio, zerbitzu eta lanabes berriak abian jarriz. AZKUE fundazioaren helburua “EUSKARA 21” ekimenean zehazten den 13. lehentasun ildoarekin bat dator.. Hau da, euskararen garapenerako IKT informazio eta komunikazioaren teknologiak baliatzea, sarerako euskarazko edukiak sortzea eta komunikaziorako sare birtualak era egokian baliatzea, euskararen normalkuntza eta erabilera aukeren mesedetan. Euskarak informazio eta komunikazioaren teknologiez baliatu behar da, hizkuntza guztiz garatua izatera iristeko. Helburu hauek lortzeko bidean AZKUE fundazioak ekimen bereziak bultzatuko ditu eta horiek aurrera eramateko ezinbestekoa du zure laguntza eta partaidetza. Aurkezpen bideoa http://www.youtube.com/watch?v=GD0C8efvl64\n17. Gure proiektuak, zure mundua Ikasi, lan egin, jendea ezagutu, jolastu…sarean eta euskaraz. Gaur errazagoa da proiektu hauei esker besteak beste:

Wiki Plaza : Gure helburua Wikipedia euskaraz aurki daitezkeen sarrera kopurua areagotzea da, kultura eragile desberdinen arteko harremanak eta sinergiak bultzatuz.

Jakintza librea : AZKUE fundazioak Jakintza librea bultzatu nahi du. Hau da, euskarazko edukiak, hala nola musika, filmak, liburuak, argazkiak, datuak, zientifikoak, historikoak, edo beste edonolakoak libreki banatzea guztien eskura egon daitezen.

Jklik ( ikas materiala ): AZKUE Fundazioak euskarazko Jklik aplikazioak bildu eta zabalduko dituen gunea sortu nahi du sarean.

Kaixo Frankie! : Kode librean dagoen jokoa euskaratu dugu eta gainera, Bilbo inguruan jokatzeko aukera izango duzu.

XUXEN Bizkaieraz : Dagoeneko martxan dagoen euskara zuzentzailea bizkaierara egokituko dugu.

Euskararen Interpretazio Zentroa : Euskararen historia eta aniztasunari buruzko erakusketa elkarreragilea.

Mediategia : Orain arte euskaraz argitaratu den material guztiarekin artxibo multimedia bat osatzea da egitasmo honen xedea.

Unibertsitate liburutegia : Unibertsitateko irakaskuntzan eta ikerkuntzan erabiltzen diren argitalpenen bilduma osatu nahi da.

Geurea jaso eta zabalduz ! : Gure hizkuntzaren aniztasuna jasoko duen Ahotsak.com ataria. Besteak beste, bizkaierazko grabaketak jasoko ditu.

Euskara bidaiari : Euskarak munduan duen presentzia bizia mapamundi elkarreragile baten bidez azaldu nahi izan da.

\n19.

KaixoFrankie! (YoFrankie!) bideojoko librea euskaldundu dugu zuretzat.

Interneten ikasketarako, enpresarako edo guretzako informazio baliagarria ez ezik, jolaserako guneak ere nahi ditugu euskaraz euskaldunok. Aisialdian Interneten ere gozatu nahi dugulako, eta gazteak eta nerabeak sarean ere euskarara hurbildu nahi ditugulako, eduki entretenigarriak eskaintzeko asmoa ere badu AZKUE fundazioak. Hasteko, joko bat euskaldundu dugu.

Murgil zaitez Frankieren munduan, euskaraz eta Bizkaiko toki ezagunetan jolastuz. Bilboko Indautxu plazan, Guggenheim Museoaren inguruan eta Getxoko portu zaharrean jolasteko aukera izango duzu, eta euskaraz. Anima zaitez eta froga ezazu zure trebezia joko dibertigarri honetan.

Plataforma-abentura joko honetan, Frankie urtxintxa bihurriak bidean agertzen zaizkion ur guztiak bildu behar ditu. Bere helburua zapuzten ahaleginduko diren animaliak aurkituko ditu bidean: arratoi maltzurrak, ahari bortitzak… Eta zure laguntza behar du Frankiek. Gida ezazu, eta irripartsu edukiko zaitu, liluratuta, eskenatoki ezberdinetan zehar.

Kode librean garatutako joko hau Blender Fundazioa ren parte den Blender Institutua k sortu du Fundazioaren izen bera daraman 3D irudiak sortzeko eta modelatzeko tresna ezaguna baliatuz. Joko honen pertsonai nagusia, Frankie, Blender aplikazio berarekin sortutako “ Big Buck Bunny “ 3D animazio laburraren pertsonaietariko bat da.

Bideo trailerra http://www.youtube.com/watch?v=ab1TPrstIZQ

\n31. Horregatik, izan zaitez munduko jakintzaren parte baten idazle. Lagundu ezazu Wikipediako artikulu berriak sortzen eta doitzen. Egin zaitez WIKI-BITXI . Eta hasi euskara sarean josten gurekin. AZKUE fundaziotik jakintza librea bultzatu nahi dugu. Ezagutza guztirako sarrera librea duen tresnarik ezagunena gaur egun Wikipedia dela esan daiteke. Mundu osoko bolondresek parte parte hartzen ari dira beren ezagutza Wikipedian plazaratuz, eta gure hizkuntzan erabiltzaile euskaldunok egiten ez badugu, nork egingo du? Eman diezaiogun presentzia zabalagoa eta baliagarritasun handiagoa euskarari sarean. Eta ez diezaiogun mugarik jarri gure ezagutzei. AZKUE fundaziotik Euskarazko Wikipedia elikatzera animatzen zaitugu. 2001.urtean sortu zenetik, 46.000 artikulu baino gehiago bildu ditu gaur egun arte, baina guztion ezagutzaz eta elkarlanaz, baietz 70.000 sarreratara iritsi 2011rako. Baietz 35 postura iritsi lana gogoz egiten badugu. Egizu sarrera bat. eu.wikipedia.org Munduko entziklopedia erraldoiena da Wikipedia. Edozein gai kontsultatzeko erreferente sahiestezina Interneten. Eta euskarazko bertsioa 47. postuan dago. Ez da txantxetarako emaitza orain arte lortutakoa, baina euskarazko Wikipedia zabalago bat lortu nahi dugu, jakina. Zuk bezala.\n32. AZKUE fundazioak Jakintza librea bultzatu nahi du. Hau da, euskarazko edukiak, hala nola musika, filmak, liburuak, argazkiak, datuak, zientifikoak, historikoak, edo beste edonolakoak libreki banatzea guztien eskura egon daitezen. Benetako jakintza librea eman dadin, ezinbestekoa da guztion elkarlana. Eta horretarako, parte-hartze eremuak izan behar dituzte eskura gizarteko eragile eta norbanako guztiek. AZKUE fundazioak lan ildo hau jarraitzen duten egitasmoak bultzatuko ditu, betiere jendearen parte-hartzea eta emaitzaren kalitatea bermatuz. Filosofia honek honako baldintzak bete behar ditu: sortutako lanak baimenik gabe banatu ahalko dira, era librean; eta guztion elkarlanaren bidez sortutako lanen gainean doiketak eta hobekuntzak egin ahalko dira, datu eta zehaztasun berriak gehituz, osagarritasuna eta etengabeko berrikuntza helburu. Gurekin bat zatoz? AZKUE Fundazioak Jakintza librea helburutzat duten tresna libreak eta euskarazkoak bultzatu eta ezagutarazi nahi ditu eta horretarako tresna horien inguruko informazioa biltzen duten edukiak (gidaliburuak, bideoak…) argitaratuko ditu atal honetan. JAKINTZA LIBREA\n33. Azkue fundazioa webgunearen berezko edukiak Creative Commons lizentziapean daude. Azkuefundazioa.org-en Aitortu - PartekatuBerdin 3.0 aukeratu dugu. Lizentzia honekin, edukiak kopiatu, banatu eta erakutsi zein lan eratorriak egin ahal izango dituzu, ondorengo baldintzak beteaz: - Edukiaren jatorrizko egilea aipatu behar duzu. - Edukiaren aldaketarik egiten baduzu, edo lan eratorri bat sortzen baduzu (erabilpen komertzialak barne), hura saldu edo banatzekotan, honako lizentzia honen baldintza beretan egin beharko duzu. Era berean, lizentzia honek Approved for Free Cultural Use etiketa darama, Erabilpen Kultural Librerako Baimendua . Etiketa hau Creative Commons erakundeak aukeratutako termino bat da, Wikipediarekin eta eduki libreen munduarekin bateragarria den edukia zehatz definitzeko sortua. The Open Knowledge Foundation delakoak argitaratutako Jakintza askearen definizioan ere (testua euskaraz) sartzen da gure lizentzia. Copyright sinboloa duten testuen kasuan, berriz, eskubide guztiak egileenak dira.\n34. JKLIK (IKAS MATERIALA) Irakaslea zara? Ordenagailu bidez landu nahi dituzu irakasgaiak? Erabili JKlik eta sortu itzazu, bakarrik edo taldean, zure ikasgaien inguruko aplikazio didaktikoak. JKik software libreko aplikazio-multzoa da, mota ezberdineko hezkuntza-jarduera multimediak sortzeko balio duena: buru-hausgarriak, elkarketak, testu-ariketak, gurutzegramak, letra-sopak eta abar. Java plataformaren gainean garatuta dago eta Windows, Linux, Mac OS X eta Solaris sistema eragileetan funtzionatzen du. GNU GPL lizentziapean banatzen da. JKlik proiektua Klik 3.0 programaren garapena da, 10 urtetik gorako garapena izan duen multimedia aplikazio didaktikoak sortzeko baliabidea. Tarte horretan hezitzaile askok erabili izan dute haur-hezkuntzatik hasi eta bigarren hezkuntzara bitarteko kurrikulumetako prozedurazko hainbat alderditarako jarduerak sortzeko. AZKUE Fundazioak euskarazko Jklik aplikazioak bildu eta zabalduko dituen gunea sortu nahi du sarean. Hau da, Jklikaren inguruko euskal komunitatea eratu nahi du. Parte hartu nahi ? Klik egitasmoaren webgune ofizialerako sarbidea. http:// clic.xtec.cat /\n35. Ordenagailua euskaraz erabili ahal izateko tresnak gizartearen eskura jartea da AZKUE fundazinoaren helburuetariko bat eta horregatik Xuxen B bizkaierazko zuzentzailea sustatu nahi izan dogu. XUXEN B zuzentzaile automatikoaren helburua da bizkaieraz idatzitako testuetan akats ortografikoak detektetea eta zuzentzea, ahal danik eta modurik erosoenean eta eraginkorrenean. Tresna hau sortzeko Labayru Ikastegiak atondutako bizkaiera estandarraren ereduari jarraitu deutsagu. Bizkaierarako zuzentzaile ortografiko honek XUXENen gainerako bersioak lez funtzionetan dau. Ezagutzen ez dituan berbak gorriz azpimarratzen ditu, eta erabiltzaileari ordeko berba egokiak eskintzen deutsaz. Halanda guzti be, XUXEN Bk bizkaierazko testu baten berben itxura ona zein dan adierazoten dau, horixe besterik ez. Esaterako, ‘tradizio’ euskerazko hitz jatorra izanda be, XUXEN Bk gorriz azpimarratuko dau, eta ‘tradizino’ ordean emongo dau, idazkera taiuzkotzat. Euskera baturako XUXEN eta bizkaierarako XUXEN B, programa berean eta era berean erabili ahal izango dira, hau da, ez da bata desinstalau behar izango besteagaz balietako. Dana dala, hori zelan egin eta osterantzeko zehetasunak be eskuliburuan daukazuz. XUXEN B Eleka Ingeniaritza Linguistikoak, EHUko IXA taldeak eta Labayru Ikastegiak garatu dabe eta AZKUE fundazioaren bitartez dohain banatu eta guztiontzako eskuragarri izango da sarean. www.xuxen.com\n36. AZKUE fundazioaren Euskararen Etxeko lehenengo solairuan dago Euskararen Interpretazio Zentroa . Tren geltoki baten antza du, eta erakusketa elkarreragile baten bitartez, euskararen historia eta bilakaera azaltzen ditu denboran zehar egindako bidaia azalduz Erakusketa osotzen duten gune ezberdinen artean, batzuk bereziki interesgarriak dira: 1. trena: “Euskara bat eta asko ” 2. trena: “ Atzo eta gaur ” Nasa: “ Mithridates jokoa eta Plazaola aldizkari digitala ” Itxaron gela : “Euskara bidaiari ” EUSKARAREN INTERPRETAZIO ZENTROA\n37. MEDIATEGIA Helburua honako hau da: orain arte euskaraz argitaratu den material guztiarekin artxibo multimedia bat osatzea (CD, disketeak, DVD). Gainera, bildutako materiala Mediategian bertan ikusiko da, horretarako beharrezkoak diren sistema eragile, hardwarea eta bistaratzaile jakin batzuen bertsioak (Quicktime, soinu eta bideo txartelak, etab...) eskura egongo dira, nahiz eta horietako batzuk merkatutik at egon. Honela jokatzeko dagoen arrazoi nagusienetako bat hau da : gisa honetako materialak ez direla sistematikoki bildu ez biblioteketan ezta inongo gune kulturaletan ere, eta beraz, ez litzatekeela harritzekoa horietako asko eta asko jada betirako galduak izatea, eta beste kasu batzuetan berriz, ale bakanak bakarrik gelditzea erabiltzeko moduan jabe partikularren eskuetan. Mediategia, ikertzaile eta , oro har, euskaldunentzat pentsatuta dago, baina gizarte osoari zabalik dago. http://www.euskararenetxea.net/mediategia/euskara/principal.php\n38. UNIBERTSITATE LIBURUTEGIA Euskarazko Unibertsitate Liburuen Gordailua, EIRE ( Unibertsitateko Euskal Irakasleen Elkartea ) eta Euskararen Etxearen arteko lankidetzari esker sortu zen. Gordailu honetan, 1990tik egundaino argitaratutako unibertsitate liburuak daude. EIREren definizioaren arabera, “euskarazko unibertsitate liburua unibertsitateko irakaskuntzan eta ikerkuntzan erabiltzen den argitalpena da, jatorriz euskaraz idatzi eta sortua, edo beste hizkuntza batetik euskarara itzulia”. Hori eskuetan, Batzorde Zientifiko batek onetsiko ditu gordailuan egongo diren liburuak. Gordailua 2. solairuko Liburutegian kokatuta dago eta liburuak bertako apaletan erakusgarri egongo dira beti, ikasle, irakasle eta gizarteari zabalik, baina ezin izango dira bertatik atera, edo maileguan utzi. Liburuen katalogoa interneten, AZKUE Fundazioaren webgunean ikusgai dago, kontsulta bibliografikoak egin ahal izateko. http://www.euskararenetxea.net/liburutegia/euskara/principal.php\n39. GEUREA JASO ETA ZABALDUZ! Proiektu honen helburu nagusia Euskal Herriko ahozko ondarea eta herri hizkerak katalogatu eta hedatzea da. Hau da, gure herrietako adineko jendea elkarrizketatu eta euren euskara eta bizipenak jasotzea eta herritarren artean zabaltzea. Hau ez da hutsetik hasitako proiektua. Dagoeneko martxan daude Euskal Herriko ahozko ondarea bildu nahi duten zenbait ekimen. Ahotsak.com -en, hainbat udal, elkarte eta ikerlarirekin ari dira elkarlanean , denon artean ahalik eta proiektu sendo eta biziena lortu ahal izateko. Eta AZKUE fundazioa horietako bat da. Egitasmo honen helburua, 2012. urterako Euskal Herriko udalerri guztietako lekukotasuna jasotzea da, herri bakoitzean, gutxienez, elkarrizketa bat eginez. Horrela, herri bakoitzeko hizkera eta memoria historikoa jasota izango dira. Bizkaian lan honetan Ahotsak.com eta Labayru elkar lanean jardungo dute. Euskal Herri osoko datuak bilduko dira, beti ere tokian tokiko egoera kontuan hartuta. Informazioa herrika, gaika eta euskalkika antolatuko da. Jasotako guztia librea izango da, CC lizentziapean zabaldua. Proiektu irekia da eta interesa duen orok har dezake parte, betiere proiektuaren oinarriekin bat eginez gero. Dagoeneko 55 erakundek, udalek, elkartek eta ikerlarik egin dute bat proiektuarekin. http:// www.ahotsak.com\n40. EUSKARA BIDAIARI _______ Euskara hizkuntza bidaiaria izan da. Horren froga bizia munduan zehar topa daitezkeen euskararen testigantzak dira. XVI. Mendetik Amerika aldera abiatu diren euskaldun gehienek, bertako gizarteetan txertatu arren, euskalduntasunaren garra eta beren nortasunari eustekotan, elkarrekin topatzeko zentroak eraiki dituztelako, Euskal Etxeak, askotan euskara ikasteko gune aproposak. Gaur egun munduko zenbait unibertsitatetan ere euskara irakasten da eta gero eta gehiago dira guru hizkuntzarekiko zaletasuna erakusten dutenak. Bestalde, Euskarak beste kultura batzuengan ere eragina izan du eta hor daude Ternuako eta Islandiako euskal Pidginen adibideak. Hau guztia, Mapamundi elkarreragile baten bidez azaldu nahi izan da. http:// www.euskararenetxea.net / euskaramunduan.php\n41.

Webgune berria Euskalduna baldin bazara eta Interneti edo teknologia berriei buruz zer esana baldin baduzu, zatoz! Aurkeztu guri zure egitasmoak, gertu gaituzu. AZKUE fundazioak zure mundua izan nahi duelako.

 www.azkuefundazioa.org

Urriaren 26tik azaroaren 6ra 2.300 bisita izan ditugu.

\n42. AZKUE fundazioaren Webgunean parte-hartzeko bide berriak izango dituzu. Parte-hartzearen kontzeptutik abiatu den webgune honetan subjektu pasiboa izatetik agente aktiboa izatera pasako zara iruzkinak publikatuz, foroetan parte-hartuz, “Zer berri” ataleko albisteak komentatuz eta euskararekin zerikusiren bat duten irudiak eta bideoak gurera ekarriz eta partekatuz. www.azkuefundazioa.org Zerbitzu guztiak klik bateanMundu berrirako webgune berria Azkue jarioa sare sozialetan Lan tresnak ( hiztegiak , arauak , …) Esteka interesgarriak Blogroll -a Euskarazko softwarea deskargagarri Iragarkitxoak\n43. Youtube : http:// www.youtube.com / user / AzkueFundazioa Euskaltube http:// euskaltube.com / memberprofile.php?uid =2389 Flicker http:// www.flickr.com / photos / azkuefundazioa / Facebook http:// www.facebook.com / pages / Azkue - Fundazioa /169440806666 Twitter https :// twitter.com / AzkueFundazioa BAT EGIN GUREKIN! AZKUE JARIOA SARE SOZIALETAN Jada 606 jarraitzaile\n45. PUBLIZITATE KANPAINAREN IRAGARKIAK\n46. PUBLIZITATE KANPAINAREN IRAGARKIAK\nBÁN CĂN HỘ CAO CẤP MẶT TIỀN ĐƯỜNG XÔ VIẾT NGHỆ TỈNH, GIẢM GIÁ 19%


Beata Brookes: eurodiputatu kontserbadore ohia hil da 84 urterekin - EBko berriemailea\nBeata Brookes (argazkian) Galesko europarlamentari kontserbadore ohia hil da 84 urte zituela.\nRhuddlanen (Denbighshire) jaioa, Ipar Galeseko ordezkaria izan zen Europako Parlamentuan 1979tik 1989ra.\nBrookes, gizarte langilea eta enpresako zuzendaria ere izan zena, UKIPen sartu zen 2013an, David Cameronen zuzendaritzarekin "desengainatuta".\nAndrew RT Davies galeseko buruzagi kontserbadoreak "izugarrizko talentu handiko politikaria dela esan du, oso zoritxarrez galduko zaiona".\nBrookes, nekazari familiakoa zen, Alderdi Kontserbadore Galeseko presidentea zen eta Galesko Kontsumitzaileen Kontseiluko presidente bihurtu zen 1989ko Europako hauteskundeetan eserlekua galdu ondoren.\nHainbat saiakera egin arren, ez zuen inoiz Westminsterreko hautatua izatea lortu.\nBrookesi 1996an CBE eman zioten.\n"Bere ibilbidea askotarikoa izan zen eta arrakasta izugarria izan zuen beti. Bizitza publikoan, borondatezko sektorean eta Galesko alderdi kontserbadorearentzat egindako guztia omendu dut", esan du Daviesek.\nGai erlazionatuak:Andrew RT DaviesEPCDenbighshireezaugarrifull-imageRhuddlanwelsh\nDatu-partekatzea gaixoaren behar lituzke gehiegi


Baimenak IIP ebazpena - Egoitza Elektronikoa - UPV/EHU\nBaimenak IIP ebazpena/\nEkainaren 22ko 11/2007 Legeak, Herritarrek Zerbitzu Publikoetan Sarbide Elektronikoa Izateari buruzkoak, 6. artikuluan herritarrei aitortu egiten die herri administrazioekin izan behar dituzten harremanak bitarteko elektronikoz bideratzeko eskubidea. Lege honen helburuetako bat da herri administrazioen barne funtzionamendua hobetzea, eta informazio teknologien bidez eraginkortasuna eta efikazia areagotzea, betiere, eginkizun horietarako lege bermeak izanda. Bestalde, legeak ezartzen du herri administrazioek beren prozedurak berriz diseinatu behar dituztela eta aipatutako eskubideak baliatzeko beharrezkoak diren bitarteko tekniko eta elektronikoez hornitu behar dutela.\nAurreko paragrafoan zehaztutakoa betetze aldera, Gobernu Kontseiluak zenbait araudi onartu ditu UPV/EHUn Egoitza Elektronikoa ezartze aldera. Horrela, bada, batetik, UPV/EHUn Bitarteko Elektronikoen Erabilera Arautzeko eta Egoitza Elektronikoa Sortzeko Arautegia onartu zuen, eta 7. artikuluan araututa dago administrazio prozedura elektronikoen katalogoa, eta dio bertan jasota egon behar direla bitarteko elektronikoen bidez egin daitezkeen prozedura eta izapide guztiak; bestetik, UPV/EHUko Prozedura Elektronikoen Katalogoa Sortzeko Arautegia onartu zuen, aipatutako artikulu horretan adierazitakoa garatzeko.\nUPV/EHUko Prozedura Elektronikoen Katalogoa Sortzeko Arautegiko xedapen gehigarrietatik bigarrenean zehaztuta dago prozedurak katalogoan sartu aurretik fase pilotu bat egongo dela, eta, besteak beste, irakasle eta ikertzaileen baimenetarako izapideei eragingo diela.\nBeraz, Idazkaritza Nagusiak, Administrazio Elektronikoaren Batzordeak aldeko txostena eman ondoren eta Irakasle-ikertzaileen arloko Errektoreordetzarekin eta Informazio eta Komunikazio Teknologien Gerenteordetzarekin elkarlanean, irakasle eta ikertzaileen zenbait baimenetarako prozedura elektronikoa ezartzea erabaki du eta, hortaz, prozedura hori unibertsitatearen Prozedura Elektronikoen Katalogoan sartzea; hori guztia, prozedura horretarako erabiliko diren baliabide elektronikoak segurtasun tekniko eta juridikorako berme guztiak dituztela egiaztatu ondoren (aipatutako arautegiko 5.d) artikuluan zehaztutakoak).\nHori guztia kontuan hartuta, idazkari nagusiak, emanda dituen eskumenen babesean, ondokoa\nLehenengoa.- Onartzea unibertsitateko irakasle eta ikertzaileen zenbait baimenetarako prozedura elektronikoa ezartzea, eta Prozeduren Katalogoan sartzea. Prozedura horien helburua da bitarteko elektronikoen bidez erraztea baimenak eskatu, izapidetu eta ebazteko prozedura, betiere, indarreko legediaren babesean.\nBigarrena.- Prozedura hau ezarriko zaie UPV/EHUn zerbitzuak betetzen egonik lanpostua aldi baterako utzi behar dutelako baimenen bat eskatu nahi duten irakasle eta ikertzaile guztiei, baimen horiek onartu behar dituzten arduradun guztiei (saileko zuzendariei, ikastegietako dekano eta zuzendariei eta Irakasle-ikertzaileen arloko errektoreordeari) eta Irakasleen Zerbitzura atxikitako administrazio eta zerbitzuetako langileei.\nHirugarrena.- Unibertsitateko araudiari jarraituz, irakasle eta ikertzaileen baimenak Irakasle-ikertzaileen arloko errektoreordeak onartu behar ditu (eskuordetu gabeko baimenak). Hala ere, zenbait baimen onartzeko eskumena ikastegietako dekano eta zuzendariek daukate eskuordetuta (eskuordetutako baimenak).\nLaugarrena.- Baimenak eskatzeko prozeduran sartzeko, UPV/EHUko Egoitza Elektronikoko (egoitza.ehu.eus) Administrazio Prozedura Elektronikoen Katalogora joan behar da.\nProzedura bakoitzak informazio fitxa izango du eta horren bidez, prozeduraren informazio orokorra lortu ahal izango da, bai eta izapideei buruzkoa ere.\nBosgarrena.- Oro har, eskaria prozedura fitxan adierazitako epearen barruan egin behar da. Hala ere, lehenengo fase honetan, eta kontrakorik adierazten ez den bitartean, epez kanpo ere egin ahal izango da eta sistemak ez du trabarik jarriko aurrera egiteko.\nSeigarrena.- Katalogoan baimena aukeratu ondoren, eskari egilea identifikatu egin beharko da unibertsitateak onartutako ziurtagiri elektronikoren bat erabilita (Izenperen ziurtagiri digitala daukan unibertsitatearen txartela, NAN elektronikoa edo Moneta eta Tinbre Fabrika Nazionalaren ziurtagiria). Behin indentifikatuta, baimenerako eskari eredua bete behar du.\nSaileko zuzendariaren baimena daukan irakasle edo ikertzaile horren irakats betebeharrak eta tutoretzakoak ezin izango dira inolaz ere bete gabe geratu. Beraz, eskaria egitean, zehaztu behar da baimenaren epe horretan irakats lanik eta tutoretzarik egin behar den, eta egin beharra baldin badago, adierazi egin behar da zelan beteko den lan hori. Edozelan ere, saileko zuzendariaren erantzukizuna da eskolak eta tutoretzak beteta daudela bermatzea eta irakasle edo ikertzaileak eskatutako baimenak ez duela arlo horretan eraginik izango.\nBestalde, baimena arrazoitu beharra dagoenean, eskariari dokumentazioa erantsiko zaio (informazio fitxan dago zehaztuta kasu bakoitzean erantsi beharreko dokumentuak). Zenbait kasutan, dokumentu horiek baimena bukatu ondoren erantsi behar dira. Horrelakoetan, kasuan-kasuan adierazitako epean dokumentaziorik erantsi ezean, horren berri emango zaio Irakasleen zuzendariari egoki den prozedurari hasiera eman diezaion.\nEskaria behar bezala bete ondoren, sinadura elektronikoa jarri behar da, eta bidali. Sistemak modu automatikoan erregistratuko du eskaria UPV/EHUko Erregistro Orokorrean, eta eskari egileak egiaztagiria eskuratu ahal izango du.\nZazpigarrena.- Eskaria saileko zuzendariari helduko zaio, eta balidatu egingo du; ondoren, proposamen hori ikastegiko dekano edo zuzendariari helduko zaio, eta baimena emateko eskumenak eskuordetuta baditu, onartu edo ezetsi egingo du; berriz, ez baditu eskumenak eskuordetuta, balidatu baino ez du egingo. Azken kasu horretan, Irakasle-ikertzaileen arloko errektoreordeak onartu edo ezetsiko du eskaria.\nErabakiaren sinadura elektroniko egiteko Sinaduren Ontzia-ren joan behar da.\nZortzigarrena.- Eskari egileak bere eskariaren jarraipena egin ahal izango du, eta uneoro jakin ahal izango du zein egoeratan dagoen bere izapidea. Aukera hori UPV/EHUren Egoitza Elektronikoaren barruan (egoitza.ehu.es) dagoen Nire kudeaketak atalaren bidez egin ahal izango du.\nEskari egileak eskaria bertan behera uzteko aukera ere badauka (betiere, eskaria ebatzi gabe badago). Horretarako, Nire Kudeaketak atalean sartu eta kasuan kasuko espedientera joan behar da, eta "Atzera egin" botoian sakatu. Ondorioz, prozedura bukatu egingo da eta eskari egileak jakinarazpena hartuko du horren berri emateko.\nEra berean, Nire Kudeaketak atalaren bidez, onartutako baimena bertan behera utzi ahal izango du, betiere, baimena indarrean sartu gabe baldin badago.\nBederatzigarrena.- Prozedura behin bukatuta, eskari egileak mezua hartuko du posta elektronikoaren bidez eta jakinaraziko zaio erabakia eskuragarri daukala. Erabakia eskuratzeko Nire Kudeaketak atalera joan behar da.\nErabakia formatu elektronikoan sortuko da eta ondokoak izango ditu: sinadura elektronikoa, QR kodea eta egiaztapenerako kode segurua (EKS), eta horren bidez egiaztatu ahal izango da sisteman eskuragarri dagoen agiria benetakoa eta osoa dela.\nHamargarrena.- Ondokoak dira prozeduren katalogan sartuko diren baimen motak:\nNORBERAREN KONTUETARAKO BAIMENAK\nIkasketa ofizialak egitea – 4 hilabete\nIkasketa ofizialak egitea – lanaldi murrizketa\n3 hilabete 2 urterik behin\nSei hilabetetik urte batera\nAdministrazio eta erakunde publikoetako lan eskaintzako deialdiak (eguneko baimena)\nAdministrazio eta erakunde publikoetako lan eskaintzako deialdiak (ordukako baimena)\nZereginen bat burutzea garatzeko bidean dauden herrialdeetan\nLanaldia murriztea (1/2, 1/3, 1/5 edo 1/8)\nPreso dauden senideei bisita egitea (eguneko baimena)\nPreso dauden senideei bisita egitea (ordu batzuetarako baimena)\nUTZIEZINEKO ZEREGIN PUBLIKO EDO PRIBATUAK BETETZEKO BAIMENAK\nSeme-alaben irakasle edo tutoreekin bilera izatea\nHauteskundeetan hautagaia izatea\nZitazioak eta zenbait izapide\nHauteskundeetan hauteskunde mahaiko burua, kidea edo ikuskatzailea izatea\nHauteskunde sindikalak - hauteskunde mahaiko burua, kidea edo ikuskatzailea izatea\nHauteskunde sindikalak – hautesle izatea\nHauteskunde sindikalak – hautagai zerrendakoa izatea\nADIN TXIKIKOAK EDO SENIDEAK ZAINTZEKO BAIMENAK:\nAparteko arreta behar duen adinekoa jagotea\nGaixotasun larri eta luzea edo drogamenpekotasuna duen langilearen ezkontidea, izatezko bikotekidea, edo 2. mailarainoko odolkidetasuna edo ezkontza ahaidetasuna daukan senidea jagotea, bai eta urrunagoko maila izan arren langilearekin bizi dena ere.\n12 urtetik beherako adingabea jagotea\nLan ordaindua egiten ez duen ezindu fisiko, psikiko edo sentsoriala jagotea\nLanaldia murriztea % 65eko edo hortik gorako ezgaitasuna daukan semea edo alaba zaintzeko\nEKITALDI KOLEKTIBOETARAKO BAIMENAK\n15 egun baino gutxiago iraungo duten ekitaldi edo bileratara joatea\n15 egun baino gehiago iraungo duten ekitaldi edo bileratara joatea\nAMATASUN/AITATASUN/ADOPZIO/BULARRA EMATEKO BAIMENAK:\nAdopzioa edo harrera (ezin da bitarteko elektronikoen bidez egin)\nHaurdunaldia, erditzea eta bularra ematea (ezin da bitarteko elektronikoen bidez egin)\nErditzea prestatzeko saioak\nNorbera ezkontzea edo izatezko bikotea osatzea\nLangileak betetzen dituen zereginekin edo lanpostuarekin lotura zuzena daukaten ikasketak\nLangileak betetzen duen zeregin edo lanpostuarekin lotura zuzenik ez duten ikasketak eta azterketak (eguneko baimena)\nLangileak betetzen duen zeregin edo lanpostuarekin lotura zuzenik ez duten ikasketak eta azterketak (ordu batzuetarako baimena)\nMEDIKURA JOATEKO BAIMENAK:\nKontsulta, tratamendu edo azterketa medikoetara joateko baimena, bai langileak berak joan behar duenean bai langilearen senideek joan behar dutenean\nBAIMENAK, SENIDEEN ISTRIPU, GAIXOTASUN LARRI EDO HERIOTZAGATIK\nSenideen istrupua edo gaixotasun larria (2. mailako edo maila handiagoko senideak)\nSenideen gaixotasun larria edo heriotza (ezkontidea, bikotekidea, seme-alaba edo maila handiagoko senidea)\nSenideen heriotza (2. mailakoa edo maila handiagokoa)\nBESTE BAIMEN BATZUK:\nKargu hautetsia izateari lotutako zereginak: Lanaldiaren murrizketa\nOporraldia aldatzea, familiako bizitza eta laneko bizitza bateragarri egiteko.\nOhiko etxebizitzaz aldatzea\nHamaikagarrena.-Aldi batez, irakasleen baimenak paperean edo bide elektronikoen bidez izapidetu ahal izango dira. Idazkari nagusiak, Gobernu Kontseiluak 2013ko uztailaren 18an hartutako erabakia betetze aldera, jakinaraziko du noiztik aurrera izapidetu beharko diren baimen horiek nahitaez bide elektronikoen bidez.\nHamabigarrena.- Ahalmena ematen zaie idazkari nagusiari, Irakasle-ikertzaileen arloko errektoreordeari eta Informazio eta Komunikazio Teknologien gerenteordeari prozedura elektronikoak behar bezala erabiltzeko beharrezko diren jarraibide eta gidak zehazteko, eta prozedura horiek eguneratuta izateko beharrezko diren aldaketa teknikoak egiteko, bai eta xede horretarako antolaketan egin beharreko aldaketak egiteko ere.\n(Beste leiho bat zabalduko du)Erabakia, 2014ko abenduaren 18koa, UPV/EHUko Idazkari Nagusiarena, Unibertsitateko Irakasle eta Ikertzaileen zenbait baimenetarako prozedura elektronikoa ezartzeko, eta prozeduren katalogoan sartzeko (pdf ,10.95 Mb)


2017-04-16 Aste Santuko Igandea. Goizeko 9ak aldera atera gara herritik, eta bidean zerbait jan ondoren, Ponferradatik gertu dagoen LAS MEDULAS Monumentu naturalean gaude, arratsalde pasa. Gero Ancares-era goaz, baina eguraldi bikain hau baliatu behar dugu, duela urte asko ezagutu genuen paraje bikain hau berriz ikusteko.\nHerriko elizaren barnealdea. Sorpresa handia hartu dugu heltzerakoan, borondatezkoak baitaude aparkalekuak antolatzen. Heldu eta berehala esan digute non utzi kotxea, pasada bat. Esan behar da, jende asko irteten ari zela, oporrak bukatzen zirelako askorentzat, eta oso lasai ibili gara bertan.\nErromatarren garaiko meategi bat da eta Unescok Gizadiaren Ondarea izendatuta dauka.\nEdertasun berezia duen paisaia da. Ehun urtetik gorako gaztainondoak, aintzira txiki, tontor eta galeria ugarirekin, antzinateko ingeniaritza lan handienetakoa da. Argazkiek adierazten dute dena.\nOrellan begiratokitik inguru guztiaren ikuspegi ederra daukagu.\nDauden gaztainondoen adibide bat.\nHerrira itzuli eta beste alderuntz dagoen Somido lakuraino joan gara.\nBertako biztanleetako bat. Azkenean hiru bat ordu egin ditugu inguru guztiak ezagutzen. Herrian trago bat hartu ondoren, Ponferradatik Ancares-etako Sorbeira herrira joango gara bertan bi gau igarotzera. Bihar, Miravalles eta Cuiña mendiak igotzea da plana.


urtarrilak 23, Izarra — Bertso kuadrilla artekoa 2016\n4 oinetan poto - Murgia\nBertsolahariak latxak - Urkabustaiz\nElexpuru ta 4 - Aramaio\nEzjatzu gustaubiher - Aramaio\nIzarran, Gorbeialdeko topaketaren argazki, bideo montajea\nGorbeialdeko bost taldek hartu dute parte Arabako Bertso Kuadrillartekoaren lehenengo saioan. Bertsoa, bertsoa eta bertsoa: besterik ez da entzun Izarran, larunbatez, goiz eta arratsalde.\nZer den auzolana. “Bertsolalahariak latxak” taldeak (Izarra) txokoa jartzen du, eta “Elexpuru eta lau” taldeak sukalde-lanak egiten ditu. Gorbeialdeko punta batetik besterako harreman estua sumatu da goizeko lehen orduetatik hasita, Izarran. Horixe baita aurtengo kuadrillartekoaren helburu nagusietako bat: taldea egitea, bertsoa modu kolektiboan bizitzeko aukerak zabaltzea. Asmo horrek paella eta okela gisatu usaina hartu du goizean goizetik.\nBehin oinarrizko azpiegitura prestatua, ahotsak berotzen hasi dira. Tabernaz taberna, atletarik onenen neurriko lanak egin behar izan dituzte bertsolariek: 100 metro bertsotan, oztopo-lasterketa, maratoia… Kirol-formatua aitzakia ederra izan da taldeen arteko erronka-giroa erakusteko. Legutioko Bostibaietak, Aramaixoko “Elexpuru ta lau”k eta “Ez jatzu gustauko”k, Zuiako “Lau oinetan poto”k eta Urkabustaizko “Bertsolahariak txahalak” taldeek, ariketaz ariketa, ederto girotu dituzte barruak eta kanpoak.\nArabako Kuadrilla artekoan Gorbeiapeko bertso-festa - Gehiago irakurri\nIzarran, Kuadrilla artekoaren lehenengo topaketa - Gehiago irakurri\nFrontoia tabernatik hasita


Zer da hau – Irudiz eta euskaraz\nZineari buruzko blog bat da hau.\nBlog akademiko bat.\nIkerlari desberdinen topagunea.\nHori guztia da blog hau, eta askoz gehiago izango delakoan gaude.\nEuskaraz egindako zinemagintza aztertzen dugun ikerlari talde bat gara, Euskal Herriko Unibertsitateko Ikus-entzunezko eta Komunikazio Sailaren baitan, 2005 urtetik hona garatu den zinemagintza interesgunetzat daukagunak.\nEuskal zinearen inguruan orain arte jorratu diren eztabaida akademikoak gai bakar batean zentratu dira gehienetan, hain zuzen ere “euskal zinea” deitzen den hori zer izan daitekeen argitzean. Euskaraz ekoiztutako filmeek, ordea, alboratuta uzten dute “euskal zinea” zer den definitzeko urtetan luzatu den eztabaida: film euskaldunak dira zentzu literalean, euskaraz eginda baitaude. 80Ko hamarkadan sortutako filmak “euskal zine nazional” bati mesede egin nahi bazioten, XXI mendeko euskal zinemagintzan ez da halako asmorik somatzen. Eneko Olasagasti (2004) zinegilearen hitzetan “gure historia eta ikuspuntuak irudiz eta euskaraz” kontatzea da asmo orokorra.\nOlasagastiren hitzak lapurtu ditugu blog hau bataiatzerako orduan.\nIrudiz eta euskaraz gaur egun egiten dena interesatzen zaigu.


Lau eta erdiko txapela eskuratzeko bidean da Patri Espinar usansolotarra | Geuria\nLau eta erdiko txapela eskuratzeko bidean da Patri Espinar usansolotarra\nLau eta erdiko Emakume Master Cup txapelketako finala jokatuko du Patri Espinar usansolotarrak abenduaren 9an, Olatz Arrizabalaga gernikarraren aurka.\nLau eta erdiko buruz buruko txapelketako lau finalistak // Argazkia: Emakume Master Cup\nLau eta erdiko buruz buruko Laboral Kutxa Emakume Master Cup txapelketako finalak jokatuko dira abenduaren 9an, igandez, Azkoitiako Gurea pilotalekuan. Aipatzekoa da finaletan arituko diren lau partaideak (Lehen maila eta Promozio maila) buruz buruko euren lehen txapelaren bila arituko direla. Lehen mailako finalean izango da Patri Espinar usansolotarra eta aurkari izango du Olatz Arrizabalaga gernikarra.\nFinalerdiak Amezketan jokatu ziren abenduaren 2an. “Patri Espinar uste baino askoz errazago nagusitu zitzaion Maite Ruiz de Larramendi beasaindarrari, 22-6 irabazita. Usansolokoak lehen momentutik hartu zuen aurre markagailuan eta argi geratu da txapelketak aurrera egin ahala gora egin duen pilotaria dela. Finalean errebantxarako aukera izango du Espinarrek, binakako finalean garaitu baitzion Arrizabalagak”, diote. Izan ere, martxoan Eskuz Binakako Laboral Kutxa Emakume Master Cup txapelketako finala ere jokatu zuen aurten Espinarrek eta txapelduorde izan zen Eneritz Arrieta azkoitiarrarekin batera. Finala Leire Etxaniz etxebarriatarrak eta Olatz Arrizabalaga gernikarrak irabazi zuten.\nLau eta erdiko buruz buruko Laboral Kutxa Emakume Master Cup txapelketako Promozio mailako finala jokatuko dute Amaia Aldai dimoztarrak eta Oihana Orbegozo azpeitiarrak. Finaleko partiduak ETB1en ikusi ahal izango dira zuzenean abenduaren 9an 12:00etatik aurrera.\nSailkatuta: Emakume Master Cup, Esku Pilota, Patri Espinar\nEsku Pilota Gazte Txapelketako finalak jokatuko dituzte igandean San Migelen\nUrrutikoetxeak Artolaren aurka jokatuko du Arrigorriagan, San Ferminetako txapelketaren barruan\nItzuli da pilota Zeberiora, martxan da Biharko Izar Gazteak txapelketa\nNagusientzako gimnasia parkeak jarriko dituzte Arkotxako bi parketan\nPintada matxista bat egin dute Arrigorriagako Institutuan


Antropologia ikasteak aldatu egin zuen Miren Alcedo: “Bat-batean, nire bizitza osoa irauli zen. Antropologian ikasten duzu nolakoak diren besteak, orduan, zure burutik atera behar duzu, eta beste aukera batzuk ikusi”. Azken hamabost urtean, bestelako lanetan dabil, epaitegi batean behargin, baina han ere topatu ditu munduak, eta ez bakarrik mostradorearen beste aldean: “Zure aldamenean dagoena ere beste mundu bat da”.\nMiren Alcedo (Portugalete, 1963)\nHistoria ikasi zuen Deustun, eta Antropologia Bartzelonako Unibertsitate Autonomoan. Azken alor horretan egin zuen tesia, La cultura de la muerte en Bizkaia y Gipuzkoa, eta hortik abiatuta argitaratu zuen Militar en ETA liburua (Haranburu, 1996). 2007an beste ikerketa bat argitaratu zuen, La identidad pactada: primer proceso estatutario y Concierto Económico 1981, EAEko itun ekonomikoaren inguruan. 2005az geroztik, epaitegietako langilea da.\nETAri buruzko tesia egin zenuen.\nNire asmoa zen heriotza ikertzea. Orokorrean ikertu nahi nuen gaia, William Douglass irakurri nuen, Muerte en Murélaga, eta hortik jarraitu nahi nuen, baina gaur egungo hiriak aztertuz, ikuspegi modernoagoa emanez. Bartzelonan ikasi nuen, eta irakasle batek esan zidan zehaztu behar nuela gehiago, eta Euskal Herrian gainera bazela heriotza mota berezi bat, heriotza politikoa. Oso erraza da hori esatea, are gehiago kanpokoa izanda –irakasle hori austriarra da–, baina ni oso gaztea nintzenez, ausartu nintzen.\nErakundeko militanteak elkarrizketatu zenituen.\nGarai hartan ez zegoen ezer eginda, gero bai, kazetariak hasi ziren liburuak idazten, baina momentu horretan Joseba Zulaikaren lana baino ez zegoen. 1990ean hasi nintzen nire ikerketarekin, eta berak 1991n argitaratu zuen Violencia vasca: Metáfora y sacramento. Liburu horretan, berak oinarriak azaldu nahi zituen, eta horretarako, Itziarko bere kuadrillaren esperientziak baliatu zituen. Nireak zabalagoa izan nahi zuen. Tira, gauza bat da zuk zer proposatzen diozun zure buruari eta beste gauza bat da zer betetzen duzun…\nNondik abiatu zinen?\nBazegoen tipo bat, Goñi, Portugaleteko apaiz bat, apaiz langilea, gero sekularizatu zena. Hasieran berarekin egin nuen kontaktua, eta esan zidan, etakide guztiekin egon behar nuela, guzti-guzti-guztiekin, eta nik “ai ama!” pentsatu nuen, ezinezkoa zen, horretarako talde bat behar duzu. Beraz, mugatuagoa izan zen. Gainera, militante batzuek ez zuten nirekin egon nahi, eta jakinarazi zidaten. Elkarrizketatu nituen guztiak ziren ETAko militanteak, baina momentu horretan jada ez zeuden taldeetan, ez zeuden ekintzak egiten, batzuk kartzelatik atera berritan zeuden, beste batzuk gero sartu ziren… Esan nahi dut ni ez nintzela arriskuan egon eta ez nuela inor arriskuan jarri. Oso irekiak izan ziren nirekin, denari buruz hitz egiten zuten. Haien esperientziak oso gogorrak ziren, batez ere kartzelaren memoria azaldu zuten, tortura…\nIkerketak, bere garaian, interes bizia piztu zuen, baina ez zenuen gaian sakontzen segitu.\nInteres handia egon zen, Mexikotik adibidez elkarrizketak eskatu zizkidaten, Estatu Batuetatik ere hots egin zidaten, Columbia unibertsitatetik, hitzaldi bat emateko, eta Euskal Herrian, unibertsitateko irakasle batek militanteen testigantzak eskatu zizkidan; esan zidan “zuk igual ez dakizu ondo interpretatzen eta nik irakurri behar ditut…”. Ezetz esan nuen. Liburu bat egin nuen tesiarekin, eta kito, hor zegoen, ni horraino ailegatu nintzen eta ez nuen jarraitu.Tesia egitean eta etakideak elkarrizketatzean sufrimendu handia ikusi nuen, sufrimendu asko eta handiak, eta lotsa ematen zidan bide horretatik jarraitzeak, batez ere dirua edo bizimodua ateratzeko.\nBeste gai batzuei heldu nahi zenien, beraz.\nBai, aldaketa behar nuen. Gai asko etorri zitzaizkidan burura, jubilatuen gaia adibidez, baina ez nuen dirulaguntzarik lortu. Gero, justu garai hartan Guggenheim museoa egiten ari ziren, eta nik ikusten nuen aldaketa bat etorriko zela, zeren Bilbok, Bilbo Handiak, industriatik turismora pasatu nahi zuen, garai horretan oraindik zen hiri grisa, industriala, pobretzen ari zena… Nik lan bat egin nahi nuen horretaz, niretzat oso interesantea zen. Dirulaguntza eskatu nion Eusko Jaurlaritzari eta joan nintzen epaimahai batera nire ikerketaren egitasmoa babestera. Han zegoen Sevillako katedradun bat, Isidoro Moreno, eta hark galdetu zidan: “Baina zuk zer pentsatzen duzu, hona masa turismoa etorriko dela?”.\n"Ilusiorik gabeko garaian bizi gara, medioetatik boteretsuek esaten digute ezin dugula ezer egin”\nBada etorri da, etorri denez.\nBai, nik pentsatzen nuena baino gehiago, gainera. Edonola ere, dirulaguntza ukatu zidatenean, nire buruari galdetu nion: zergatik eman zidaten ETA erakundea ikertzeko dirulaguntza? Badago ikertzaile bat, Ruth Benedict antropologoa, eta berak ikertu zuen nolakoa zen kolonia japoniarra Ameriketako Estatu Batuetan (AEB), ikusteko ea zer ohitura zeuzkaten eta abar. Horren harira, El crisantemo y la espada liburua idatzi zuen, eta AEBetako gobernuak liburu hori erabili zuen Bigarren Mundu Gerran, etsaia ezagutzeko. Dirulaguntza ukatu zidatenean, nahiz eta baneukan curriculum bat, ibilbide bat, pentsatu nuen nire Militar en ETA izan zela El crisantemo y la espada bezalakoa Euskal Herrian. Ezagutu nahi zuten nolakoak ziren ETAko militanteak eta pentsatu zuten nire ikerketa erabilgarria zela. Erabili zuten eta erabili ninduten.\nHara… Damutu zara inoiz?\nEz, ez, inolaz ere. Begirunez egin nuen, eta gainera, ez nuen jarraitu. Niretzat oso esperientzia aberasgarria izan zen.\nFaltan sumatzen duzu ikerketak egitea?\nBai, jakina, batez ere epaitegian lan egin behar duzulako.\nOso lan ezberdinak dira, ezta?\nEz dauka zerikusirik. Lan arrunta da eta gogorra, egoera gogorrak ikusten dituzu epaitegian.\nNolatan sartu zinen horretan?\nAlaba neukan, eta ez neukan lan finkorik, eta nahi nuen lasaitasunez bizi… Hori izan zen.\nEta, hasi aurretik, ba al zenuen irudipen zehatzik edo iritzirik han egingo zenuen lanaz?\nEz, ez nekien ezer. Bulego batean errutinazko lana egitea infernua iruditzen zitzaidan. Pentsa, nire aldamenekoek nahi zuten liburutegietan lan egin, eta nik pentsatzen nuen hori heriotza izango zela; orain, aldiz, iruditzen zait kristoren zortea dela. Nik beste oposaketa bat prestatu nuen, etnografo, Bizkaiko Aldundian lan egiteko, eta gainditu nuen, baina lanposturik gabe. Beste oposaketa bat egitea erabaki nuen. Justiziako oposaketek oso ospe ona zeukaten, oso zailak zirelako, eta gainera gaizki ordainduta zegoelako lana, eta orduan pentsatu nuen hura zela nire aukera [barreak]. Gainditu nuen, baina ez neukan harreman berezirik arloarekin, ez nekien zer zen. Bulegoko lana, lankideekin, saltsa horrek erakartzen ninduen, hori bai. Erdi idealizatuta neukan. Ordura arte beti egin nuen lan bakarka, eta nire irudipen hori gustatzen zitzaidan. Baina gero ez da horrela.\nHasieran instrukzioan aritu nintzen, emakumearen aurkako bortizkeriaren epaitegi batean lan egiten nuen, eta terriblea zen. Terriblea. Pentsatzen nuen banekiela zer zen tratu txarrak pairatzea, eta ez nekien, konturatu nintzen ez nekiela. Deklarazioetan egotea, etengabeko tortura entzutea... Okerrena zen sistemak ezin zuela ezer egin emakume horiek babesteko, ezin zuela edo ez zuela egiten. Eta gaur egun ere…\nGaur egun badaude lege batzuk, baina…\nOrain badaude pultserak eta halako gauzak, baina…\nEmakumeen askatasuna mugatzen dute?\nPultserak normalean tipoek eramaten dituzte, baina batzuetan kentzen dituzte. Eta emakumeak oso bakarrik daude. Bakarrik zeuden eta bakarrik daude.\nOrokorrean, gizartean. Justizia da gizartearen sintoma, ez da ezberdina, gizartea den moduan, halakoa da justizia.\nAzalduko zenidake nola antolatzen diren epaitegiak EAEn? Zenbat arlo dauden, zer kudeatzen den horietako bakoitzean…\nBatetik, arlo penala dago, delituak ikusten dira hor: hasieran, instrukzioko atalean, delituak ikertzen dira, eta epaiketarako prest baldin badaude penalean ikusten dira; badago helduena eta adin txikikoena. Gero badago arlo zibila: gatazkak aztertzen dira, baina batez ere diruarengatik, edo auzokide batek balkoia zegoen lekuan miradore bat jarri duelako edo herentzia batengatik liskarrak badaude, halako gauzak. Ondoren, administrazioarekiko auzien arloa dago, eta azkenik, lan-arloko epaitegietan ikusten dira kaleratzeak eta halako gauzak.\nBere garaian liberatuta egon zinen LABeko sindikalista moduan.\nBizitzan, nik behintzat, oso espektatiba handiak dauzkat, eta gero errealitatea iristen da eta dena jaisten du. Konturatu nintzen oso zaila zela gauzak aldatzea, eta langileok ez dugu pentsatzen aldaketak posible direnik.\nEz dugu aldaketan sinesten?\nSindikalista hasi nintzenean, justu krisialdia hasi zen, edo, hobe esanda, sistema ekonomikoa aldatzen hasi zen, eta bat-batean mahai gainean zegoen pentsioen asuntoa, soldatak jaitsi ziren, hitzarmenak aldatu ziren hainbat arlotan… Lanean hori azaltzen nuenean, jendeak esaten zidan hori gertatzen zela eremu pribatuan, eta eremu publikoan, administrazioan, gauzak ezberdinak zirela eta guri ez zitzaigula tokatuko. Baina gero pribatizazioa justizian ere sartu zen. Gainera, guk justizian egiten dugu lan eta ikusten dugu nolakoa den. Gizartea bezalakoa, igual-iguala: klasista, arrazista, matxista… Emakumeok galtzeko dena daukagu, oso misoginoa delako. Oso homofoboa ere bada. Justizia arloa gizartea bezalakoa da, ez da zerbait berezia. Justizia administrazioan lan egiten baduzu, munduan duzun konfiantza desagertu egiten da, jendearengan duzun konfiantza ere kolokan jartzen da.\nKrisi ekonomikoa esan zaionak eragin nabarmena izan du justiziaren arloan ere, ezta?\nKrisia… Ez da krisia, da beste antolakuntza ekonomiko bat; probatzen ari dira ea noraino onartzen dugun. Orain arte, dena onartu dugu. Baina bai, asko eragin du justizian ere. Bat-batean dibortzio-demandak ez ziren sartzen, jendeak ez zeukan dibortziatzeko dirurik. Nik ez dakit nola moldatuko ziren, baina epaitegian askoz gutxiago azaltzen ziren.\nGogoan dut Gipuzkoako epaitegietako garbitzaileek greba luze bat egin zutela, soldata arrakala salatzeko.\nJustiziako langileen artean ahulenak dira garbitzaileak eta segurtasuneko langileak. Soldata baxuena haiek daukate, lan-baldintzak orokorrean txarrak dira: oso oporraldi motza, ordezkapenak egiteko beti arazoak dauzkate… Bi kolektibo kaltetuenak dira.\nEsan duzu langileek ez dutela sinesten gauzak aldatu daitezkeenik. Zuk?\nEgia esan, zaila da. Ilusiorik gabeko garaian bizi gara, medioetatik boteretsuek esaten digute ezin dugula ezer egin. Zigorraren eta beldurraren mezua hedatu da. Askatasuna murriztu nahi digute. Dena den, jende konprometitua badago. Azken bolada honetan gauzak mugitzen ari dira emakumeen mugimenduan, pentsiodunen artean… Huerta de Peraltako lan gatazkan ikusi genuen zer lor dezakeen elkartasunak. Zaila da gauzak aldatzea, baina ezin dugu ahaztu gu, langileok, asko garela, gehiengoa garela. Gure artean elkartasuna eta konfiantza landu behar dugu, eta horrela posible da.\nPortugaletekoa da Alcedo, baina Azpeitian bizi da azken hamabost urtean. “Bizkaitik ailegatu nintzen Azpeitira, eta niretzat Emakumeen Txokoa izan zen harrera leku bat. Oso ikastaro interesgarriak egiten dira bertan, niri asko gustatzen zait, gainera sare bat egin da herriko emakumeen artean, eta erreferentziak dauzkazu. Oso emakume interesanteak daude Azpeitian. Zu ailegatzen zara eta, hiri batetik etorrita, topikoak datozkizu burura, baina konturatzen zara zure hiria erdi hilda dagoela eta Azpeitia, herrixka, oso bizirik…”.\nKanal hauetan artxibatua: Justizia | ETA | Azpeitia


Z6_31641901LG0IE0AUMKU93Q3G83 Z6_31641901LG0IE0AUMKU93Q3091 /wps/portal/sede/sede/Inicio/ClaveIdElectronica Clave Identidad Electronica eu ltr /Sede/Inicio/Clave Identidad Electronica\nClave Identidad Electronica Cl@ve: pasahitzen kudeaketa febeb411-5678-4505-a05d-ef1802e4a254 d6f587d1-8144-44b1-9bb7-8fb275892ceb a9432189-4a5d-44d0-bb3a-9ba64a3f63ba\nCl@ve: pasahitzen kudeaketa < Itzuli\nHerritarrek zerbitzu publikoetara duten sarbide elektronikoa bateratu eta errazten du Cl@ve sistemak. Sistemaren helburu nagusia zera da: herritarrek aukera izan dezatela Administrazioaren aurrean identifikatzeko, gakoak erabiliz (erabiltzaile-izena eta pasahitza), zerbitzu bakoitza erabiltzeko gako desberdina gogoratu beharrik gabe.\nPlataforma bateratua da, identifikatzeko, autentifikatzeko eta sinadura elektronikorako. Elkarreragin daitekeen sistema horizontala, Administrazio Publiko bakoitzak identifikazioko eta sinadura elektronikoko sistema propioak garatu eta kudeatzetik salbuesten dituena, eta herritarrei aukera ematen diena Administrazioarekin duten harreman elektronikorako identifikatzeko metodo bakarra erabiltzeko.\nCl@ve sistema Ministroen Kontseiluaren Akordio bidez onartu zen, 2014ko irailaren 19an egindako bileran. Sistemaren erabilera-baldintzak Informazioaren eta Komunikazioaren Teknologietako Zuzendaritzak arautzen ditu.\nGakoei dagokienez, Cl@ve sistemak bi aukera ematen ditu:\nCl@ve ocasional (Cl@ve PIN): denbora oso gutxirako balio duten gakoen sistema, zerbitzua noizean behin bakarrik erabiltzen duten herritarrei zuzendutakoa, AEATren PIN24H sistemaren baliokidea.\nCl@ve permanente: denbora luzez (baina ez betiko) balio duten pasahitzen sistema, ohiko erabiltzaileei zuzendutakoa. Bat dator Gizarte Segurantzaren zerbitzuek darabilten sistemarekin, erabiltzaile-izena eta pasahitza eskatzen duenak, SMS bidez bidalitako erabilera bakarreko gakoekin osatua. Sistema honek, halaber, aukera emango die herritarrei sinadura hodeian atzitzeko.\nErabilera-mota honi dagokionez, pasahitza ezarri ahal izateko, lehenik eta behin Aktibazio Kode bat izan behar duzu. Horretarako, sisteman erregistratu behar zara, edozein Cl@ve erregistro-bulegotan edo, onartutako ziurtagiri digitala baduzu, telematikoki. Atal honetan Cl@ve permanente sistemari lotutako hainbat zerbitzu ageri dira, pasahitzak kudeatzeko edo erabiltzaileen altak zein bajak egiteko.\nInformazio zabalagoa irakur dezakezu Cl@ve sistemaren webgune ofizialean\nZerbitzu honen bidez, aktibazio-kodea duten herritarrek pasahitza sortu eta erabiltzailea aktiba dezakete.\nPasahitza ahaztu edo blokeatuz gero, zerbitzu honen bidez berreskura dezakezu.\nZerbitzu honen bidez, beste pasahitz bat sor daiteke, betiere, aurrekoa jakinez gero.\nZerbitzu honen bidez, baja eman dakieke erabiltzaileei.\nRED Sistema/Likidazio Zuzeneko Sistema


MENDI-JARDUEREN DEFINIZIO eta EZAUGARRIAK | Leioa Mendi Taldea\nMENDI-JARDUEREN DEFINIZIO eta EZAUGARRIAK\nMendik-jarduera bat katalogatzeko modalitateei edo espezialitateei buruzko informazioa.\nEspezialitate bakoitzak erabilitako teknika, entrenamendu, material eta kirol medikuntza arloetan bere berezitasunak ditu. Guztiek, kirol-eskalada izan ezik, badute ezaugarri komun bat: naturan praktikatzen direla hain zuzen ere. Ingurumen-berezitasunak kontuan hartuz, urtaroaren, altitudearen, tenperaturaren edo eguneko meteorologiaren arabera nabarmen aldatzen du kirol-jarduera.\nBeraz, kirol hau oso konplexua dela esan dezakegu; erabili beharreko teknika edo/eta material desberdinengatik, inguruaren aldakortasunagatik eta etengabeko segurtasun maila mantendu beharragatik. Hau dela eta, mendi-ibilaldia, mendizaletasun eta alpinismora praktikatu aurretik, aldez aurretik prestakuntza egokia behar da.\nXENDAZALETAXUNA (hiking) Zailtasun maila baxua\nIzenak dioen bezala, xendazaletasuna natur inguruneetan dauden bidexka eta bideetatik egiten dira. Zailtasun maila ez da handia izaten. Oinezko txangozaletasunaren sinonimoa da, beti espazio ireki eta naturaletan egiten den kirola eta haren bistaz gozatu eta paisaia-mota desberdinak ezagutzeko aukera ematen du.\nXendazaletasuna praktikatzeko bidexka eta ibilbide mota desberdinak aukeratu ahal direnez, kirol- nahiz aisialdi- jarduera izan daiteke. Menditik ibilbideak edo/eta bideak egitean datza. Ez da lehiakorra eta zeharkatu beharreko bideen exijentzia- eta zailtasun-maila norberak aukeratzen duenez gazte zein nagusientzako aproposa izan daiteke.\nJarduera oso zabala denez eta edozein paisaia edo espaziotan praktikatu daitekeenez edonork egin dezakeen mendi-jarduera bakarretako bat da,\nMENDI IRTEERAK (trekking) Zailtasun maila ertaina\nMendi irteerak edo trekkinga, mendiko ibilaldi luzeak egitean datzan kirol eta aisialdirako jarduera bat da. Lehiakortasuna baztertu eta naturarekin harremanetan egoteko praktikatzen den kirola da. Trekking ingeleseko berba, erdarara xendazaletasun gisa itzultzen da. Praktikan bi kontzeptuak baliokideak badira ere, alde txiki bat dago; izan ere, mendi-ibiliak hiking-aren parekoak dira, hau da, zailtasun maila ez oso handiko mendi-ibilaldiak. Trekkingean, berriz, eskakizun fisikoaren maila handiagoa da, eta natura-inguruneak zailtasun gehiagoren aurrean jartzen gaitu. Nolanahi ere, xendazaletasuna (hiking) eta mendi irteerak (trekking) oso antzekoak dira, eta ideia bera dute: paraje natural batean ariketa-fisikoa egiteko menditik ibiltzea.\nMendi irteerak edo trekkinga bide basatietan egiten da, seinalizatuta ez dauden edo biderik ez dagoen tokietan barna eta normalean zailtasun maila handiarekin. Arestian dogun legez, beste modalitate batzuek, hala nola xendazaletasuna, funtzionamendu desberdina dute.. Trekkinga ahalegin fisiko handiagoa eskatzen duen mendizaletasun mota bat da. Ibilaldiak egiteko ibilbideak txangozaleek sortzen edo aurkitzen dituzte.\nTrekkinga mota guztietako inguruetan egiten da: mendiak, basoak, oihanak, kostaldeak, arroilak, ibaiak, haitzuloak, etab. Jarduera ezin hobea da turismo ekologikoko beste jarduera batzuekin batera aritzeko.\nMENDIZALETASUNA Zailtasun maila altua\nAgian definitzeko zailena izango da. Mendizaletasuna, mendiak altzatzeko egiten diren txangoak dira. Horietan, eskakizun fisiko handia edo oso handiaz gain, inguruko aurre ezagutza, trebetasun eta teknika jakin batzuk izan behar dira. Jarduera honek lau kirol-modalitate desberdin hartzen ditu bere baitan. Horietako batzuk mendiak igotzearen definizio zehatzetik urruntzen dira baina hala ere, praktika aurrera eramateko ingurune natural hori behar dute:xendazaletasuna (edo hiking), txangozaletasuna (askotan trekking izenaz gaizki ezagutzen dena; berez, etxetik kanpo hainbat egunez ibiltzeari eta espedizioak dagokio; kirol-eskalada (eta boulder) eta izotz-eskalada. Kirol-aldagaiak ere badaude, hala nola mendiko duatloia, mendiko maratoi erdia eta mendiko maratoia; arroila-jaitsiera, mendiko eskia (mendiko zeharkaldia legez ere ezagutzen da) eta mendiko bizikleta.\nOro har, mendiak igo eta jaistean datzan kirol-diziplina dela esan genezake. Helburu hori lortzera bideratutako teknika, ezagutza eta trebetasunen multzoa ere bada. Mendizaletasun terminoa, askotan, goi mendian egiten den kirol gisa ulertzen da, hau da, mendi altuetan egiten den kirol gisa. Hala, mendiak igotzen duenari mendizale esaten zaio, eta ez lehen aipatutako espezialitateetako bat praktikatzen duenari.\nALPINISMOA, HIMALAYISMOA eta ANDINISMOA Muturreko zailtasun maila.\nKirol-jarduera honetan, mendi altuenak eskalatu edo igo egiten dira eta eskalatzeko hainbat tresna edo/eta teknika erabiltzen dira; hala nola sokak, larakoak eta mosketoiak. Zailtasun maila itzel handia dute eta adituek bakarrik aritzen dira. Alpinismoa mendiko kirol modalitateetan zaharrena eta konpletoena da. Mendiak igotzeko ekintza gisa defini daiteke baina beti hobetzeko grinagatik. Bakoitzak bere bulkada pertsonalari emandako erantzun gisa edo/eta gailur batera iristeak eta begien aurrean zabaltzen den lurra ikusteak ematen duen plazeragatik egiten da. Garrantzitsua da aipatzea alpinismo, andinismo eta himalayismo terminoak munduko mendilerro ospetsuenen eratorriak direla. Baina aipatzekoak dira zenbait erreserba historiko edo geografikoak, jarduera horren jatorriaren eta tradizioen eta mendikate horien ezaugarri tipikoen arabera igoera-estiloak ezaugarri desberdinak baitituzte .\nOrain arte, arrazoi historikoengatik, gehien erabiltzen dena alpinismo terminoa da. Alpeetatik dator (mendi malkartsua), Europako Alpeetan sortu baitziren jarduera menditista modernoa, haren eskolak eta klubak. Andeetako mendikatean mendiak igotzea da andinismoa eta 7.000 m-ko altuera duten mendiak igotzearekin lotu ohi da. Himalayismoa, 8.000 metrotik gorako altuera duten Himalaiako mendietan gora egitea da. Bereizketa horiek, logistikan (erabili beharreko ekipamendua eta igoeraren plangintza) ez ezik, mendizalearen sasoi fisikoan, haren aklimatazioan eta eskura dauden baliabideetan ere eragiten dute.\n← AUTOBABESERAKO ETA SEGURTASUNERAKO JARRAIBIDEAK UZTAILERAKO PROGRAMATUTAKO MENDI IRTEERAK →


Zer daki Googlek gutaz? Esteka batean erakusten digu Sustatu.eus - Teknologia albisteak\nZer daki Googlek gutaz? Esteka batean erakusten digu\n2020-01-17 : 10:38\nInterneteko zerbitzu handiek gutaz asko dakitela garbi dago, eta horren froga ikusten dugu etengabe han-hemenka agertzen zaizkigun iragarkietan gure interesak agertzen direlako sarri, askotan "entzungo bagintuzte" bezala: zerbait guk esan eta iragarkian agertzen zaigula errezelo hori askok eduki dugu. Tira, iragarkiak zerbitzatzen dituen erraldoietako bat Google da, eta hark behintzat horiek erakusteko gure ze profil erabiltzen duen erakusten digu, esteka honetan.\nGoiko irudi horretan Sustatuko editorearen elementu zerrenda agertzen da. Adina asmatu dio, eta baita gizonezkoa dela, baina futbol amerikarra, gaueko bizitza eta autoak interesatzen zaizkionik asmakuntza hutsa dira.\nIkus zuri buruzko datutegia hemen:\nhttps://adssettings.google.com/authenticated?hl=eu (amaierako karaktereetan, 'eu' horrek adierazten du euskara, interfazearen gauza asko euskaraz baitaude, nahiz eta interes zerrenda ingelesez agertzen den)\nIntereseko gaien zerrenda oso luzea izan daiteke, 100 elementu eta gehiago ere bai. Horien artean, arreta deitzen duten elementuak dira norberaren bizitza pertsonalari buruzkoak. Gure portaera eta interakzioak aztertuz, Google gai da egoera zibila igartzeko, zein enpresa motatan lan egiten duzun, eta baita, kasu batzuetan, zenbat seme-alaba dituzun esateko ere. Kasu honetan, ez du editorearen datua asmatu, baina Sustatu egiten duen CodeSyntax enpresako lankide baten kasuan, bi seme dituela iragarri du sistemak, eta baita haien adinak ere:\nKoadro horretan ikusten den bezala, interes edo datu bakoitzean klikatzean, koadro bat agertzen da eta interesgune zehatz hau gure zerrendatik desaktibatzeko eska diezaiokegu Googleri. Ez baduzu iragarkirik nahi seme-alabentzako produktuak gomendatuz, ba desaktibatu adibide horretakoa.\nNola asmatu du Googlek interes zerrenda hau? Guk geuk trakeatzen edo arakatzen uzten diogun datuen arabera. https://myactivity.google.com/myactivity?hl=eu helbidean dugu nolabaiteko kontrola horri buruz, eta azaroan azaldu genuen Sustatun nola kudeatzen den beste atal hori.


hodei guztien gainetik...: 15/8/1 - 15/9/1\nEgilea: Estebe ordua: 10:37 iruzkinik ez:\nIRTEERA: Elantxobeko hilerria (147m)\nElantxobe - Talaia : 20 minutu\nTalaia - Ogoño : 20 minutu\nOgoño - Elantxobe : 20 minutu\nBizkaiko Ibarrangelu herrira ailegatuta, Ogoñoko lurmuturra markatzen duen bide bat hartuko dugu. Errepide estu batek Elantxobe herriaren goiko partean dagoen hilerrian utziko gaitu. Hemen utziko dugu ibilgailua.\nForuko barnetegian egindako egonaldia, Urdaibaiko ingurune ederrak ezagutzeko profitatu genuen. Kasu honetan, Lagako hodartzaren eta Elantxoberen artean kokatuta dagoen Ogoñoko lurmuturrean ibilaldi polita egin genuen.\n18:42 : Elantxobeko hilerria (147m).\nAutoa hilerriaren ondoan utzi eta zementuzko bide batetik goiti abiatu ginen. Malda tentea hasieran, lehen malda igota bidea pista batean bihurtzen da.\nPista horretatik jarraituko genuen bidegurtze hau aurkitu arte. Eskuinetara, Ogoñoko lurmuturreko ertzera eramaten duen bidea hartu genuen.\nBidea une oro oihan artetik doa.\nMomentu batzutan oso trinkoa da oihana.\n19:03 : Talaia (276m).\nOihanaren irteeran maldatxo bat gainditu eta Ogoñoko lurmuturreko labarraren ertzera ailegatu ginen. Leku honetan egoten ziren aitzina balea noiz ikusiko zai. Ikusgarria da benetan, Lagako hondartza 276 metro beherago duela.\nHegoaldean geroago igoko genuen Ogoño edo atxurkuluko gailurra.\nTalaian tarte batez egon ondotik ibilitako bidea desegin eta bidegurutze honetaraino itzuli ginen. Hemen hartzen da lurmuturreko punturik gorenera eramaten gaituen bidexka.\n19:35 : Ogoño / Atxurkulu (305m).\nOihan artetik trepada erraz batzuk gaindituta gailurra zapaldu genuen.\nGailurreko argazkia, batzuk falta diren arren...\nEta iluntzen hasi baino lehen behera, parean aitzinetik igotako Talaiako punta genuela.\nOgoñora begirada pistatik...\n20:24 : Elantxobe (0m).\nJaitsieran Elantxobeko beheko zatiraino jaitsi ginen arrantzale herri berezi honetaz gozatzera eta ibilalditxoa garagardo eder batekin bukatzera.\nEgilea: Estebe ordua: 07:25 iruzkinik ez:\nEtiketak: Ogoño (305m)\nZAILTASUNA: Errexa (F). Azken arista arriskutsua bilaka daiteke elurra edo euriarekin.\nEuskal Herriko klasiko handienetariko bat da Anbotoko igoera. Mitologia eta kondairez betea, milaka mendizaleren joan-etorriak hartzen dituzte bertako ertz zuriek urtero. Nire aldetik, aspalditik buruan nuen mendia, Foruan barnetegi bat dela eta egiten ari naizen egonaldia aprobetxatuz igotakoa.\n10:12 : Urkiola (713m).\nGosaldu eta gero, Foruatik Urkiolarako bidea egin genuen eta hamarrak pasatxoan jarri ginen martxan... Leku ezaguna da Urkiola. Bai erlijio aldetik eta baita ziklismoagatik ere. Duela urte batzuk arte, bertan bukatzen zen Urkiolako Igoera deitzen zen proba ezaguna.\nAparkalekua eta santutegia gibelean utzi eta Urkilamendi inguratzen duen pista erosoa hartu genuen.\nAldapa gutxiko bidea da, erraz egiten dena.\n10:48 : Asuntze (870m).\nBat-batean hasieran zeharkatzen den pinudia bukatu eta zelai eder batera ailegatu ginen. Iukspegia irekitzen da puntu honetatik aitzinera.\n11:05 : Pagozelaiko lepoa (970m).\nBertze pista zati bat pasatuta lepo polit honetara ailegatu ginen. Hemen hasten da benetako igoera.\nPista gibelean utzi eta Anbotoko azken malda igotzen hasi ginen.\nLehen zatia pagadi batetik egiten da, bide oso harritsuan hori bai.\nTarteka pagadiak inguruaz gozatzeko tarteren bat uzten zigun. Jadanik Gasteizeraino irekitzen zen ikuspegia.\nPagaditik aterata, Anboto eta Alluitz lotzen dituen ertz ederrak ikusten hasi ginen.\n11:33 : Agindiko lepoa (1227m).\nErtzean kokatzen den lepo batera ilegatuta Durangaldeko bistak zabaldu zitzaizkigun. Hemen eskuinetara biratu eta arista igotzeari ekin genion.\nAristak ez dauka zailtasun handirik, baina jendearen joan-etorrien ondorioz harria nahiko gastatuta eta leun dago puntu batzutan. Gainera hegoaldera amildegi dexentea dauka. Kontuz ibili beharrekoa da beraz, gehienbat bustita edota elurtuta badago.\nZabalaundiko lepoa (896m) aristatik. Bertatik bertze bide bat igotzen da Anbotoko gailurrera.\n11:41 : Anboto (1331m).\nAizkora eta enbor honek egin zigun ongi etorria gailurrean.\nDurango inguruak eta itsasertza gailurretik.\nEkialdera berriz, Aizkorri, Txindoki eta Pirinioak ere ikus zitezkeen. Eguraldi eta tenperatura bikainak genituen gailurrean egoteko.\nOrdubetez gailurrean gozatu ondotik behera...\nAzken begirada bat gailur klasiko eta eder honi...\nPagozelaiko lepoan berriz ere.\n13:49 : Agindiko lepoa (870m).\nPol-pol deitzen den iturrian atsedenalditxoa hartu eta Agindiko lepotik gora, Urkiolara doan pista hartu ordez, Urkiolamendi mendia igotzea erabaki genuen.\nIgoera erraza da, belardi berde eta politetatik gailurreraino.\n14:20 : Urkiolamendi (1009m).\nGailur xume honek ere ikuspegi ederra eskaini zigun.\nMugarra eta Aitz Txiki iparraldean.\nUrkiolamenditik Urkiolarako jaitsieran putre batzuek entretenitu gintuzten.\n14:52 : Urkiola (713m).\nBerriz Urkiolara bueltan, bazkaldu eta harri famatuari itzuli batzuk eman genizkion, hondartzara joan aitzinetik. Goiz ederra pasa genuen, giro bikainean...\nEgilea: Estebe ordua: 11:59 2 iruzkin:


Errefuxiatuak lehen eta orain, gurean ere larriki sufritu genuela gogoratzeko « Ahaztuen Oroimena 1936\nErrefuxiatuak lehen eta orain, gurean ere larriki sufritu genuela gogoratzeko\nDuela 79 urte, 1936ko irailaren 22ko gauean, gerraren krudeltasunetik ihesi zetozen donostiar errefuxiatu talde bat zekarren kamioi batek Saturrarango gainean istripua izan eta amildegira erori ondoren, gutxienez 4 errefuxiatu hil ziren, biziarekin ordaindu zuten gerra eta beldurrarengandik ihes egiteko premia.\nIstripu horren nondik norakoak argitu eta kaltetuen babeserako ikerketa Markinako epaitegian abiatu zen. Matxinatuak inguruaz jabetu zirenean ikerketa bertan behera utzi zuten eta bere egunean sortutako dokumentazioa desagertuta dago, agian apropos.\nApropos diogu, garaileak ezin zuelako onartu berak sortutako beldur eta izuak pertsonak errefuxiatzera behartzen zituenik. Etxea, jabetzak, zuten guztia utziz ihesi egiten zuen pertsona ez zuten gerraren biktimatzat, “gorri eta separatista” zelakoan zeudenez, matxinatuentzat hura ere arerioa zen, trabatik kendu behar zen arerioa.\nHor daude 1937ko otsailaren 14ean Ondarroatik Lekeitiorako bidetik kanporatutako 116 emakume eta haurrak, edo biharamunean Maltzagatik deserriratutako 32ak. Beraiekin bat ez zetozen pertsonak kaltetzearren aurretik ere matxinatuek noizbait egindako ankerkeria.\nGuztiok ikusi ditugu emakume eta haurrak kostaldeko bidean barrikada eta zuloak zeharkatzen zituzten argazkiak edo 96 urteko Agustina Berridi ondarrutarra kanporatutako bere herrikideez inguratuta. Ondarroako Historia Zaleak elkarteak ondo baino hobeto dokumentatutako txosten honetan otsailaren 14ean kanporatutakoaren berri aurkituko duzue.\nJabetu behar gara errefuxiatuen errealitatearen gordintasuna guk ere ezagutzen genuela, gure senide askok ere etxeak utzi eta hilabeteetan babestu behar izan zutela, edo atzerrian erbesteratu; gerrak bakar batzuen interesen araberakoak izanda ere ondorioak bakarrik herritarrak sufritzen dituztela, elkartasunaren bidetik gainditu behar dugun sufrimendua.\nHitzaldia: 1936ko urriak 21, frankisten aurkako milizien ofentsiba


Seinale bat da! - Aukeran, nahiago ez\n2009/05/10 21:04:25.835 GMT+2\nSeinale bat da!\nHorixe izan da Santiyo bidearen (bide frantsesa) bigarren eta hirugarren etapak egiterakoan gehien erabili dugun esaldia.\nMaiatzaren 8an, ostiralean Iruñean kotxea utzi ondoren abiatu ginen autobusean Orreagara. Lehen ezustekoa: autobusa erromesez betea.\nOrreagan jende oldea aterpean, 120 lagun gurean eta beste talde bat alboko aterpean. Bigarren ezustekoa: erromesak atzerritarrak dira, salbu eta gutxi batzuk.\nOngi etorri meza ederra izan da, organo indartsua, eliz zoragarria eta amaierako erritua XI. mendekoa, 10 bat hizkuntzetan egin du apaizak, tartean japonieraz, korearrez, holanderaz, frantsesez, portugesez, ingelesez... eta azkena euskaraz. Eliza atzerritarrez josia zegoen eta herrialde askotarikoa gainera. Jauna hartzera gehienak hurbildu dira.\nOso lo gutxi egin dut; zurrunga asko inguruan...\nAterpe zaindariak belgak dira. Josef-ek zazpi urte daramatza urtero bi astez aterpean erromesei ongi-etorri goxoa egiten eta aterpearen berri ematen. Euskaraz diosalak badakizki. Goizeko seietan kantatuz esnatu gaitu eta egunonak bospasei hizkuntzetan ahoskatu ditu, euskaraz barne. Eguraldiaren berri ere kantuan eman digu, ateri dago, aleluia!\n27 kilometro egin ditugu guretzat lehen etapa izan den honetan; berez bigarren etapa da, lehena Donibane Garazin hasten dena da, eta oso aldapatsua eta luzea denez, bigarrenetik hastea erabaki genuen, Orreagatik Larrasoainera. Bidea oso da polita; baso, soro, erreka, ibai, artalde, behor... aparta ingurunea. Eguraldi lagun izan dugu gainera bide guztian.\nBidean Jerry irakasle kanadarra ezagutu dugu lehenik, gero Silvie irakasle kanadarra hau ere, Quebec-tarra gainera.\nAzken bi kilometroak oso gogorrak egin zaizkit;oinak babaz beteak sentitzen nituen eta samina etengabea; nekea bidelagun eta Larrasoain atzean utzia ote nuen susmoa; Jaione eta Marijuli aspaldi galduak nituen. Azkenean bila etorri zaizkit eta azken metroak beraien laguntzarekin egin ditut, zorionez... Aterpean horizontalean, etzanda egon behar izan dut dutxatzeko indarra berreskuratu arte.\nSangalo tabernan afaldu dugu, nagusi orojakin batek zerbitzatuta. Mahaikide senar-emazte frantsesak, Santiyo bide guztiak egindakoak eta ama-alaba kaliforniarrak; ingelesa eta frantsesa praktikatu ditugu.\nGelan bi Logroñoar ezagutu ditugu. Primeran egin dut lo.\nGaur goizean euria lagun abiatu gara gure bigarren etapa egitera. Marijuliri apustua irabazi diot ez baitu atertu luzaroan. Halere kapa jantzitan ederto egin dugu bidearen lehen zatia; bigarrena oso lokaztua zegoen eta zailxeagoa izan da. Mexikoko abokatu gazte eta xarmantarekin hitz-jarioa izan dugu. Frantziako senar-emazte super-erromesak harrapatu eta gainditu gaituzte.\nAzkenean iritsi gara Arre-ko aterpera, Atarrabiara eta hamaiketako oparoa egin dugu herriko terrazan. Silvie topatu dugu bertan; atzoko minak pasa zaizkio. Jaionek esan bezala, esoterikoa da...\nGaur ere azken kilometroetan hanketatik sufritu dut, hamar bat baba kontatu ditut. Gainera argazki-kamara galdu dudalakoan pasa ditut bi ordu, baina zorionez aurkitu dut.\nErromes pasaportea Iruñeko aterpean sinatu digutenean bidelagun izan ditugun mexikarra eta argentinarra agurtu ditugu. Oso itxura ona du Iruñeko aterpeak, ez hain ona harreran zegoen emakume ozpinduak.\nGaztelu plazan bazkari-bueltatxoa egin dugu ederto. Autobus geltokiko zelaian etzanda pasa dugu ondorengo ordubetea, eguzkipean bero. Jaionek sorgin lanak egin dizkit eta berriro ere asmatu du.\nEsperientzia itzela izan da. Marijulik arrazoia du, sufritu egin dut azken kilometroetan baina beste guztia zoragarria izan da: lagunak, harremanak, lekuak, eguraldia, janaria, usaina, sentsazioak, emozioak...\nMila esker dagokionari. Santiyoko argazkiak.\nNork: marije.2009/05/10 21:04:25.835 GMT+2\nEtiketak: bidaia | Permalink | Erantzunak (0) | Errenferentziak: (0)


Esperientzia erabilera Fito Sprayproba spray aurretik eta ondoren erabili\nEsperientzia erabilera Fito Spray\nIstorio hau kontatu digu Alex Berlin. Gizona esan du ekintza spray pisua galtzea Fito Spray eta partekatutako beren emaitzak.\nPartekatu nahi dut nire istorioa borroka gehiegizko pisua. Agian norbaitek lagunduko.\nNire istorioa da, antzeko beste asko. Nire bizitza osoan jokatu dut kirol zen, eta sasoi onean lasaia. Nahiz eta lehen mailako, nire gurasoek bidalitako me Tae Kwon do batxilergoko, interesa piztu nuen kickboxing eta ezker bera kirola, nahiz eta kudeatzen ditu, lortzeko handia altuerak. Batxilergoko ondoren, nire gurasoek azpimarratu joan nintzen ikastera Unibertsitatean, baina ikusi nuen neure burua, bakarrik kirol – buruz bulegoa zen, nahiz eta ez jotzen.\nSartu nintzen fakultateko Olinpiar eta kirol profesionala, 4 urte ezkondu, zein izan zen, ziurrenik, arrazoi nagusia duten graduazio ondoren, ez nuen nahi, karrera bat egin, eta joan zen lan bat bezala entrenatzaile onena fitness club hirian. Dirua ondo ordaindutako, familia bat nahikoa da. Izan dut hainbat bezero, baina gehienak, noski, ez ziren pertsonak dira gehiegizko pisua. Horiek egin dut pertsonalizatua elikadura programa eta prestakuntza, eta guk handia izan zuen emaitza.\nGarai hartan, noiz ikusi nuen beteriko kaleetan jendea, galdetu nuen: zergatik? Dira pozik beren itxura? Zergatik ez dute nahi, arazo honi aurre egiteko? Azken finean, iruditu zait duzu etorri bat elikaduran, fitxatu gimnasioa, eta urte eta erdi bat ekarri du. Little zuen ezagutzen dut, oso laster, ez da, besterik gabe, izango da leku pertsona dut itxura gaitzesten, baina berak eman, erantzun, galdera, zergatik diren, eta zergatik, hala nola, dut orain.\nZer emaitza gogor lan egokirik gabe, atseden\nBaina ez da hori buruz. Oso gogor aritu nintzen, asteburuan antolatu bakarrik handiak jaiegunetan, oporretan, ezin izan eta hitzaldiak, batzuetan izan nuen 5-6 saio bat egun. Baina egun bat besterik ez dut, ezin izan da ohetik. Bat izan zen, terrible sentitzen babesik eta beldurrezko – ez dut mina, baina, besterik gabe, ez dute indarra. Dei bat jaso nuen lanean, denek harritu zen nire eza, baina ez nuen nahi, nahiz eta ezer azaldu zien. Emaztea deitu anbulantzia eta izan nintzen, ospitalean, eta ondoren, diagnostiko, diagnostikatu zioten matxura bat sistema endokrinoa atzeko akutua nekea.\nGisa aitortu dut garai hartan ez zuela entzun nahi zure gorputza eta lan higadura, baina hori gauzatzeko etorri berandu. Lortu nuen, tratatu eta etxera bidali, agindutako hormona-terapia eta agindu ondoren, ordainketa nire osasuna guztiz itzuli normal. Agian, izan litzateke, bada, litzaidake dute etxera itzultzeko nirekin hasi zen gertatuko zerbait oso arraroa: sentitu dut nahiko ona, baina ez zuen nahi gimnasioa joan, besterik ez arautuko sofan egun osoan, eta, nahiz eta oinez etxe inguruan ez nuen konbentzitu.\nNire emaztea, egoera hau ez da onargarria. Ez hori bakarrik, ez nuen dirua ekarri familia sartu, eta ezer ez zion lagundu, baina begiratu pertsona egun begiradak sabaia – ez da atsegina. Azkenean, emaztea, besterik gabe, hartu haurra eta utzi zidan. Geratu naiz nire depresioa, jan hasita, bere mina eta bakardadea. Urte bat eta erdi izan dut ez jakin, osasuntsu, indartsu gizon dut bat bihurtu da gaixoa obesitatea gizon. Lagunak saiatu get me out baldintza hau, baina alferrikakoa izan zen. Orduan konturatu nintzen ez guztiak gantz pertsona gai tira neure burua elkarrekin, jateko gelditzeko eta hasi lanean aretoan. Horietako asko, itxuraz, ziren antzeko egoera emozionala, horrek, besterik gabe, eragozten horiek aldatzeko.\nBehin, nire alaba ni bisitatzera etorri zen, ekarri zuen me Fito Spray (ex-emazte erosi erabaki da niretzat) eta eskatu dut, gutxienez saiatu. Dut, alegia adostu dut, baina konturatu zen hori ez dut egin behar, nahiz eta gauza txiki bat, laguntzeko bere burua, eta horrek negarrez hasi zen. Orduan bezala izan zen, deskarga elektriko bat – hasi nintzen konturatzen gozatzen bere babesik, minik pertsona horiek guztiak maite duten me. Eta nahiz eta hau gutxi neska jasaten du, izan ere, ez dut nahi egin klik spray botila hainbat aldiz, egun bat. Bere malkoak balitz bezala egin zuen, me soila, eta saiatu erabaki nuen.\nHau spray benetan eman zidan bigarren bizitza bat – berari esker galdu dut nahia etengabe zerbait chew. Orduan hasi nintzen nahi duten janaria jaten ari nintzen aurretik, eta horiek guztiak buns, pastelak, frijituak albondigak eta patata bihurtu heavy eta desatsegina zaporea. Hala nola, aldaketa bat dieta lagundu dit murrizteko gorputza gantz masa, eta horrek, aldi berean, bultzada eman eta nahia izan osasuntsu berriro. Pixkanaka-pixkanaka hasi nintzen gimnasioa joan, noski, ez entrenatzaile gisa, baina bezero gisa. Denbora honetan guztian jarraitu erabili Fito Spraylagundu zidan makila elikadura programa hori dut neure burua osatzen, eta garrantzitsuena da erraza izan zen niretzat ez jan arratsaldez.\nOro har, ez dut oso azkar berreskuratu, bere antzinako forma ia sei hilabete kudeatzen dut galtzen 57 kilo! Hormona-terapia bertan behera utzi zen, bere emaztea eta seme-alabak itzuli, eta bizi izan dut berriro iraganeko bizitza. Dut orain hobeto ulertzen bere bezeroei, beraz, egin dute doikuntza batzuk garatutako programa me pisua galtzea. Orain dut gehiago ordaindu arreta psiko-emozionala lan bezeroekin, eta, jakina, iradokitzen dute spray Fito Spray.


Game Eskeletoak da ehiztariak Online. Play for free\nGame Eskeletoak da ehiztariak\nPlay jokoa Eskeletoak da ehiztariak Online:\nGame Description Eskeletoak da ehiztariak\nHau dibertigarria jokoan balezta batekin tiro egin duzu eskeleto hiltzeko. . Play jokoa Eskeletoak da ehiztariak konektatuta.\nTekniko jokoa Eskeletoak da ehiztariak ezaugarri\nGame Eskeletoak da ehiztariak gehitu: 02.08.2012\nJokoaren tamaina: 4.6 MB\nJokoa jokatzen: 2010 aldiz\nBezalako jokoa Eskeletoak da ehiztariak Jokoak\nDeskarga jokoa Eskeletoak da ehiztariak\nEmbed Joko Eskeletoak da ehiztariak zure web orrian:\nEskeletoak da ehiztariak\nJokoaren txertatu Eskeletoak da ehiztariak zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Eskeletoak da ehiztariak , eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Eskeletoak da ehiztariak -rekin, baita ere, jokoa jokatu zen:


Bartzelonako Audientziak SGAEk kanon digitala eskatzen zion informatika-denda askatu du | Consumer\nBartzelonako Audientziak SGAEk kanon digitala eskatzen zion informatika-denda askatu du\nKarga partikularrei saldutako euskarri digitalei aplika dakiekeela dio, baina ez enpresei eta profesionalei.\nPadawan informatika-denda aske geratu da euskarri digitalen salmentagatik Egileen Elkarte Orokorrak (SGAE) eskatzen zion karga ordaintzeari, Bartzelonako Audientziaren epaiaren arabera, eta horren aurka ezin da errekurtsorik aurkeztu. Europako Batasuneko Justizia Auzitegiaren (EBT) doktrina aplikatzen duen lehen epaia da, eta Espainian indarrean dagoen kanona legez kanpokotzat jo zuen.\nEpaiak onartzen du SGAEk eskubidea izango lukeela partikularrei saldutako euskarri digitalei kanona aplikatzeko, baina ez enpresei eta profesionalei. Hori dela eta, Padawan salbuesten du edozein ordainketatik, ezinezkoa baita kalkulatzea material horren zer zati etxerako erabiltzen zen.\nSGAEk 16.759 euro erreklamatzen zizkion dendari, eta hainbat baliabiderekin lortu zuen EBTak kanona “bereizi gabe aplikatu” izana Europar Batasuneko zuzenbidearekin bat ez datorrela adieraztea, bereziki erabiltzaile pribatuen eskura jarri ez diren eta kopia pribatuak egiteko ez diren ekipo, aparatu eta euskarriei —hala nola CD edo DVD-—.\nSententziak erreakzio desberdinak eragin ditu. Josep Jover Padawango abokatuak dio Estatuak 1.200 milioi euro erreklama diezazkiokeela SGAEri tasa itzultzeko. Bestalde, kudeaketa-erakundeek irizpena ontzat eman dute, “kanonaren legezkotasuna babesten duelako eta kopia pribatuei aplikatu behar zaiela argitzen duelako”.\neuskarri digitalak kanon digital kopia pribatuak padawan-eu


2020-04-24 - Oarsoaldeko Hitza : Oarsoaldeko Hitza\nInor atzean utziko ez duen plana, martxan\nTalka eta Suspertze plana aurkeztu du gaur Errenteriako Udalak alderdi politiko guztiek adostuta. Etxeetaraino sartuko da herritarrek dituzten beharrei erantzuteko, eta tokiko ekonomia sarea ere aintzat hartu du. Guztira, hiru miloi euroko aurrekontua du plan horrek.\nPasaiako Euskaraldiak Egunean Behin jokorako talde propioa du\nNahi duenak taldearekin bat egiteko aukera izango du.\nAdinekoen eskubideak errespetatzea eskatu du Duintasunak\nKonfinamendua arintzeko jakinarazitako neurriekin, kezka azaldu du, Duintasuna elkarteak, "izan ere, aditzera eman digute adinekoak besteek baino luzaroago geratu beharko dugula etxean".\nEtxeko hormen artean kokatzen da Haatiken azkenekoa\nKonfinamendua sormen iturri ere izan daiteke. Hormek eman eta kentzen dutenaren inguruko hausnarketa egiten du Aiert Beobide protagonistak koreografian.\nAlarma egoeran ere, konposta guneetako jarraipen bisitek aurrera jarraitzen dute\nHurrengo bisita hilaren 30ean izango da. Alarma egoerak ezarritako neurriei jarraiki, publikorik gabe egingo dira bisitak, segurtasuna zaintze aldera.\nKoronabirus kasu berri bana Errenterian, Pasaian eta Oiartzunen\nKoronabirus kasu berri bana Errenterian, Pasaian eta Oiartzunen. Lezon egun asko dira infektatuen kopurua ez dela igo, 13an mantentzen da.


Joseba Aranzabal Iraeta (arkitektu eta aparejadorea): “Sasoi bateko iragarki eta propaganda zaharrek asko lagundu didate nire lanean” - etakitto.eus\n0 Ekonomia, Elkarrizketak, Kultura\nBihar, osteguna (hilak 30), Joseba Aranzabalek “Eibartik Eibarrera” hitzaldi zikloaren hirugarrena eskainiko du Eibarko Klub Deportiboaren egoitzan, arratsaldeko 19:30etik aurrera. Ego Ibarra batzordeak sustatutako ekimenak Eibarko Txirrindulari Elkartearen eta Deporren laguntza izango du. Aforoa dela-eta, joan nahi duenak eskaera egin behar du, hilaren 27tik 29ra, info@deporeibar.com helbidean.\nZein izango da eman behar duzun hitzaldiaren ardatza? Egiten diharduzun “Bizikletaren arkitektura Eibarren” doktorego-tesia?\nLanak 2014an burututako graduondokoa du oinarritzat. Denbora dudanean Doktoretza tesiari berrikitea da helburua. Izenburua “EIBAR: Bizikletaren arkitektura” izango da, euskeraz idatzia. Lanaren funtsa bizikletak eta bizikleten osagarriak ekoizten zituzten enpresak identifikatzea eta jasotzea da, non zeuden, eraikinen planoak grafiatzea, egun zutunik dauden ala ez jaso, eraistearen zergatiak, pasarteak biltzea, etab. Horren ildotik, Egoibarraren bitartez, nolabaiteko liburu edo gida osotua argitaratzea legoke, enpresetako datuak bilduko lituzkeenak, kontsultarako.\nOrbea, BH edo GAC enpresa handiekin batera, beste marka erregistratu asko daude herrian, ezta? Zeintzuk dira aipagarrienak?\nOrokorrean jendeak hiru handiak ezagutzen ditu gehienbat, baina marka askoz gehiago eman ditu Eibarrek. Euren artean Abelux, Gamma, Zeus, CIL, Echasa, Fénix, El Reno, Norma, Hispano Inglesa, Nicolas Arregui, Saeta, etab. luze bat. Garrantzitsua da bereiztasun bat egitea, badirelako marka edo enpresa batzuk bizikletak osotasunean ekoizten zituztenak, hau da, bizikleta ia osoa (koadroa, esku oraleku edo manillarra, etab.) konplementu txiki batzuk salbu (katea, jarlekua, erradioak, etab) Beste batzuk Orbea, BH edota GAC-ri erosten zieten koadroa eta euren zigilua ezartzen zieten, kometzializatu eta saltzeko.\nFabriketatik aparte, osagarrien egileen zerrenda ere luzea dela diozu. Zenbat aurkitu dituzu?\nOsagarriak edota konplementuak egiten zituzten empresen zerrenda ere oso oparoa da. Gaur egun autogintzan gertatzen den bezalaxe. Batzuk aipatzekotan: Kateak Iris, pedalak Amuategui, faroak eta txirrinak Azpiri, Aranceta y Palacios, jarlekuak El Tigre, jarlekuak Ges, puzgailuak Heta, jarlekuak Luis Urzelai, erradioak Acha, balaztak Albizuri, aldagailuak H. Larrañaga, llantak Irazola, osagarriak eta bidoiak Triplex (Bascaran), etab. Asko topatu ditut eta oraindik ere berriak topatzea suertatzen da aldioro. Horretarako oso baliagarriak dira sasoi bateko iragarki eta propaganda zaharrak, aldizkarietan agertzen zirenak.\nEibarko txirrindularitzarekiko zaletasuna bizikletak egitearekin lotuko zenuke.?\nTxirrindularitza oso errotuta dago Eibarren baita Euskal Herrian ere, orokorrean. Asteburuetan zenbat jende irtetzen den errepidera ikustea besterik ez dago. Nire ustez bizi izan dugun txirrinduarekiko loturaren atzetik, historia, grina eta pasioa daude. Dugun orografiak eta paisaiak ere asko laguntzen dute. Horren adibide Eibarko txirrindulari elkarteak laster 100. urtemuga beteko duela, Arratera igoera, Valenciaga,…Zaletasuna badago eta egongo da, dudarik ez izan.\nNoizko espero duzu amaitzea doktorego-tesia? Zenbateko lana eskatu dizu?\nOrain arte egindako lana 2014 aurretikoa da. Handik hona bi seme alaba izan ditut eta apur bat alboratuta dut dena. Asmoa doktoretza tesiari berrekitea da, familiak denbora uzten didan heinean. Ondoren liburu txiki bat argitaratu eta herriari ondasun txiki bat lagatzea dut helburu nagusitzat. Urte eta erdiko lana dut egina, beste laupabost urte aurreikusten ditut orandik. Zailena denbora ateratzea da, artxibo lanak denbora dexente eskatzen baitu. Eibarko artxibategia, Bergarako artxibategia, Tolosako marken erregistroa, etab.\n« Landa eremuko emakumeen arteko elkar-ezagutza bultzatzeko sormen lehiaketa antolatu du Landaola Federazioak Koronabirus kasu berri bat atzeman dute Eibarren »


Errefrakzio unitatea | Innova ocular\nEspezialitateak > Errefrakzio unitatea\nZer da errefrakzio unitatea?\nInnova Ocularren Kirurgia Unitatea errefrakzio-akatsetan dago espezializatua, horien artean miopia, hipermetropia eta astigmatismoa. Horiek zuzentzeko, teknika pertsonalizatu aurreratuenak erabiltzen ditu: Excimer laserra, femtosegundoko laserra eta begi barruko errefrakziolente fakikoak eta sasifakikoak, besteak beste.\nGure izen ona kirurgia errefraktiboko espezialitateko abangoardiako teknikak erabiltzean eta kasu bakoitzaren azterketa pertsonalizatuan dago oinarrituta. Gaixo bakoitzaren kasua modu pertsonalizatuan aztertzen da, ahalik eta emaitza onenak eskaintzeko.\nMundu osoan errefrakzio-akatsak zuzentzeko teknika erabiliena da. Ebakuntza erraza, bizkorra, segurua, minik ematen ez duena eta pertsonalizatua da ...\nLaser bidezko errefrakzio-kirurgia goitik behera aldatu duen teknika da, kornearen gainazaleko lamina zizelkatzen duen lentikuluaren mozketaren ordez teknika...\nKornearen gainazalean egiten da. Kornearen desepitelizazioa egitean datza, hau da, kornearen epitelioa (azalean dagoen geruza) banatzean...\nLente fin-fina eta malgua begiaren barruan jartzean datzan teknika. Kirurgia gehitzailea da, hau da ...